𝟐𝟎𝟐𝟎 𝐊𝐚𝐰𝐥𝐫𝐚𝐦 𝐓𝐡𝐢𝐦𝐧𝐚𝐤: 𝐓𝐥𝐚𝐧𝐠𝐜𝐮𝐧𝐠𝐦𝐢 𝐏𝐚𝐫𝐭𝐲 𝐓𝐞𝐢𝐧𝐚𝐤 𝐇𝐦𝐮𝐡 𝐀 𝐇𝐞𝐫𝐡 – Chin 11 News\n𝟐𝟎𝟐𝟎 𝐊𝐚𝐰𝐥𝐫𝐚𝐦 𝐓𝐡𝐢𝐦𝐧𝐚𝐤: 𝐓𝐥𝐚𝐧𝐠𝐜𝐮𝐧𝐠𝐦𝐢 𝐏𝐚𝐫𝐭𝐲 𝐓𝐞𝐢𝐧𝐚𝐤 𝐇𝐦𝐮𝐡 𝐀 𝐇𝐞𝐫𝐡\nVice President le Chief Minister hmunhma pawl cu a phungin pek kan si ve hna nain biatak deuhin rianṭuannak hmunhma asimi Pyiduangsu level Union Cabinet ah tlangcungmi pakhat hmanh telh kan si hna lo. Kawlram uknak Phunghrampi zoh tikah Pyine level Chief Minister pawl i an nawlngeihnak le rianṭuan khawhnak cu Pyidaungsu level Director General (ညွှန်ကြားရေးမှုး) tluk hmanh an si lomi kha hmuh khawh a hun si.\nThil poi ngaimi cu party pakhat lawnglawng nih zalong tein Acozah a ser tikah Pyine level Chief Minister pawl zong cu cunglei party surlutlai pawl nih a herh ningin fialchuk fialcho khawhmi lawng deuh kha ṭuanvo khinh an hun si ṭhan. Cuccaah tlangcung miphun kongkau ah fak deuh le thuk deuhin rianṭuan khawhnak dingah le a ngan a dammi le a puitlingmi democracy ram sernak caah cun multi-party system kha ttha kan pek i kan ṭhawnter hi a herh ngaingai. A bikin Kawlram ahcun tlangcung miphun party nih anmah le an hmun cio ah teinak an hmuh hi a biapi taktakmi kha asi. Zeiruangah tlangcungmi party nih an tei a biapi timi kha tlawmpal ka hmuhning hi cabia ah ka langhter lai.\n1 ) Democracy ramah party pakhat lawnglawng a ṭhawn tuk ahcun aa dang lengluangmi mipi le miphun dang hna duhnak zawnruah in phungser a har ngaingai i cunglei party surlutlai le anmah pawl he aa neihniammi hna i duhnak le miaknak lei hoih lawnglawng in phungser (regulatory capture) a fawite tawn. Tahchunnak: tlangcungmi nih kan vawlei, kan thingram le kan ram chungchuak thil mansung pawl zalong tein tawlrelnak khawhnak nawl ngeihnak “phung” fehter hlanah sipuazi ṭhanchonak (economic growth) timi min bunhin party pakhat lawng hruaimi Acozah nih ramchung le ramleng tangka phaisa hram ngeitu (capitalists) pawl mithmai cuanhin phung upadi serpiak a fawite.\nCu bantuk cu USDP le NLD Acozah chanah zeimawzat kan hmuh cangmi a hun si. USDP Acozah chanah tlangcungmi le biaknak dang pawl hnu chitin Kawlnu le Kawl biaknak runvennak phung upadi (Race and Religious Protection Law) an rak ser. Tlangcungmi le biaknak dangdang hna nih kan duh lo ngaingaimi upadi a rak si kha a hopaoh nih kan theih rihmi asi. Cucaah party pakhat lawng an ṭhawn tuk lommam cu tlangcung miphun caah a him lo ngaimi asi tawn i, cu bantuk a chuah sual tikah tlangcung miphun dirhmun a humhaktu le a kilventu ramkhel thazaang cu Hluttaw chungah tlangcungmi party nih kan ngeih hi a herh zungzalmi khi asi.\n2 ) A ngan a dammi le a puitlingmi democracy ramah ruahnak aa dangmi hna le zumhnak aa dangmi pawl zalong tein biaruahnak ngeih khawh le i khahlonak kha pakhat le pakhat icohlan bu tein policy le upadi serti hi a biapi ngaingai. Cu cu mirang nih “deliberative democracy” tiah an ti i, a puitlingmi le a ngan dammi democracy ram tampi ah kan hmuhmi kha an si. Party pakhat lawnglawng a ṭhawn tuk lommam nak ahcun hi bantuk “deliberative democracy” hi a lotlau tawn. “Deliberative democracy” ahcun thimfung tam deuh a ngeimi nawlin biachah siloin MP asiloah biachattu hna nih mah le ruahnak le hmuhning pawl kha zalong tein an chim i mipi caah a ṭhabik dingin biachahnak tuah asi tawn.\n3 ) Federal democracy ram ser dingin izuamnak ah tlangcung miphun party nih hmunhma tampi an lak hi a herh ngaingai. Kawl Party NLD le USDP tbk lawnglawng nih tlangcungmi party nawl loin Acozah ser kho lo lakin tuah khawh izuam hi a herh. Cu dirhmun kan phanh lawngah tlangcungmi nih kan duhmi federal uknak phung le ṭhanchonak tuah kan duhmi kongkau kan chim tikah kan bia a ngai ding le kan nawl a ngai dingmi khi an si. Tulio ahcun anmah Kawl party pakhat lawng kan ṭhawnter i tlangcungmi party hna thazaang a der tuk tikah anmah duhnak lawngte kha zulh a hau tawn. Tlangcung party an aw hmual a ngeih lawngah Kawl pawl an hnakhaw ah kan bia a lut kho lai.


Hakha College Le GTI Hi Kan Ngaktahter Sual Maw? – THE CHINLAND POST\nHakha College Le GTI Hi Kan Ngaktahter Sual Maw?\nLai phungtluk le nunphung ah ngaktah a simi fanu/pa cu khua-awng an tong lo. An si a fak, hawi dang tluk in an thangcho kho lo. Ngaktah si cu a har tuk, a fak tuk fawn. Minung cu chim lo, saram hmanh ngaktah a simi cu an than ding tluk in an thang lo. Chin ramkulh, Hakha ah a ummi Hakha College le GTI (Government Technological Institute) sianghleirun a dirhmun, a sining le Chin mizapi nih kan conghhramh ning zoh tik ah nung nain ngaktah kan siter sual maw? Kan ngeih cia mi sianginn man ngei tein hman thiam maw a biapi deuh, thil dang hal chap lengmang dah?\nKan hngalh cio bang in a tawinak tein kan chim si cun “Ngaktah” cu nu le pa a ngei ti lomi asiloah nu le pa nih thih taakmi fanu/fapa khi chim duhmi a si. Cun, nu le pa i then ruang le pasal dang le nupi dang ngeih taak in anmah lawng tanhtaakmi fanu/pa zong khi ngaktah fa ti khawh an si. Nu le pa thih ruang ah ngaktah si cu minung nih hrial\nkhawh lo mi a si. Sihmanhsehlaw nu le pa nun ko bu in ngaktah si cu a fak khun. Hakha College kan ngeih hlan ah Chin miphun le Hakha khuanu/pa nih Hakha ah private college le university sak tiang timhtuahnak kan ngei. Zei ruang ah ti ah cun cozah nih Chinram le Chin miphun caah college le university a kan pek lo caah a si. Cozah sin ah hal lengmang a si nain an kan pe duh lo. Thlanglei Chinram caah Pakokku University, Chaklei Chinram caah Kalay University kan in pek hna tiah bianek in an kan lehsawh men. A si ah cun Private College le University hmanh sak le dirh aa timmi nih atu kan ngeih ciami Hakha College le GTI sianhleirun hi zeitluk in dah Chin mizapi asiloah Hakha mizapi nih kan zohkhenh i kan dirkamh? Hihi ruah ngaingai a hau.\nHakha College le GTI sianghleirun cu cozah nih a dirh mi a si caah a herhbau mi poh a tuah dih awk le a tlamtlinter awk a si. Sianginn nih a herh mi, siangngakchia nih an herh mi, siangcachimtu le riantuantu (staff) nih an herhbau mi, cacawnnak thilri le thutdirnak inn (building) kong tiang cozah nih tuanvo a ngeih, cozah cung ah aa hngat. Amah\nbelte, Hakha College le GTI sianghleirun a that nakding le Chin mino nih kan i thathnempi mi sianginn tha a si khawh nakding ah cun Hakha mizapi zong tuanvo nganpi kan ngei ve. Atu cu Education College (,181,9“-9) zong kan hun ngei chap than cang. Tukum in sak an thawk i hmaikum cun hun le hman khawh a si cang lai. Chin mizapi thathnemnak a kan petu le sianghleirun tha a si khawh nakding ah Hakha mizapi zong tuanvo nganpi kan ngei ve. Hakha College le GTI sianginn hi Hakha mizapi nih zeitluk in dah kan dawt i kan dirkamh? Kanmah ngeih mi sianginn ah ruah in kan daw lo tiah ka ruah. College le sianginn kan hmuh hlan cun heh-chet kan cawlcang nain kan hmuh hnu cun a zeipoh cozah rian le tuanvo ah kan chiah dih. Sianginn hun a si hnu ah sianginn caah Hakha khuanu/pa nih kan chimrelpiak mi, kan zohfel mi, thiltha kan tuahpiak mi a um lo ti tluk a si. Cu nih a langhter mi cu\nHakha college le GTI sianginn cu a ngeitu mizapi nih zohkhenh le hramh a tong lo ti a si ko lo maw?\nA ngei mi mizapi nih kan cawm lo, kan hramh lo, kan zohkhenh lo cun ngaktah fa kan siter bia a si ko hnga lo maw?\nCollege Tha Siter Hmasa A Herh Atu ah Hakha mizapi nih cozah sin ah Computer University le Technological University kan hal. Cucu thiltha a si, kan herhmi zong a si. Amah belte, atu kan sining le dirhmun ah Computer University le Technological University hmuh hmasa maw a biapi deuh, kan ngeihciami college cawisan le i thathnempi dah? timi hi fak deuh in ruah kan hau. Computer University le Technological University hmuh nakin kan ngeih cia mi Hakha college le GTI tu hi sianginn tha siter hmasa a herh deuh. Kan i thathnempi mi le college tha a si khawh lo cun zeidah san a tlai, University ngeih zong ah man ngeihter lo a fawite ve. College tha le sianginn tha a si cun Chin mino tampi fimnak ti-um a zawi khotu siangngakchia tha an chuak lai. Cucu, Chin miphun le Chinram nih a duhpiak mi le a herh mi a si.\nCozah Lawng Kan Rinh Sual Hna Maw?\nKawlram chung college le University sak poh ah hin a hnu bik college le university sak ning (design) in sak cio dih ding ti mi policy a um. Asinain Hakha College cu, cu bantuk muisam le design tha in sak cu chim hlah, zung khaan le cacawnnak khaan pawl hmanh khi luhchuahnak innka pakhat lawng a um. Khikhi inn satu nih a fawirannak le eihmuar duhnak he an sak bia a si. Hihi cozah le Hakha khuanu/pa nih an rak zohfel lo, an daithlanh. Cozah rian lawng a si tiah an ruahpalh sual ruang ah a si kho. Kanmah ta a si, kan sianginn a si kan tiah kan dawt taktak le kan zohfel cio a herh.\nMah tangka tampi dih in private college hmanh sak aa timmi kan si caah nihin thawk cun kan ngeihmi college le sianghleirun hi kanmah ta bantuk in kan dawt, kan kilven le kan conghhramh a herh. Cozah tuahmi lawng rinh lo in Hakha mizapi nih College in degree college a ngahnak tiang, degree college in university dirhmun a phanh tiang mizapi hrimhrim nih kan i zuam le kan cawisan a hau ve. Cun, GTI zong hi Technological University dirhmun a phanh tiang kan cawisan a herh ve. Cozah lawng kan rinh hna si cun, a that ding tluk in a that lai lo pin ah a hlei in a khul zong a nuar tuk fawn lai. Cucaah, Hakha mizapi nih kanmah thil zoh le ngeihmi bantuk in kan dawt ding tuanvo nganpi kan ngei.\nKanmah (mizapi) nih kan dawt lo cun ahohmanh nih an rak kan dawtpiak lai lo. Siangcachimtu Le Siangngakchia Ngamter An Herh A luancia caan in nihin tiang siangcachimtu saya/ mah le siibawite tampi zeiruangahdah Laitlang ah riantuan ding in tuanvo pek an si ko nain an kan zaam taak lengmang? An umthutnak, inn (tuarter), ti le mei le zunput a that lo ruang ah tampi aa tel kho. Khuami le upa nih hmurka thlum in chawnhbiak lo ruang le an herhmi chimrelnak kan tuahpiak hna lo ruang zong ah aa tel tiah ka ruah. Cu ruang ah an thla a tla lo, an umsia a rem lo, an i nuam lo. Cu tikah an kir thannak le an kan zaam taak lengmangnak hi a si. Cuti an zaam ruang le an kir ruang ah fimcawnnaklei in siseh, ngandamnaklei zong ah tampi sunghnak kan tuar. Fim le thiam ding tluk in siangngakchia ca an thiam ti lo. Mizaw, a can hmaan tein thlop khawh ding mi le a dam ko ding mi zong tampi an thi.\nCu bantuk in Hakha College, GTI le Education College ah khual a rami siangcachimtu saya/mah le siangngakchia hna an thutsia a rem nakding le Hakha ah an ngam nakding hi Hakha mizapi cung ah tampi aa hngat. College lawng si lo in Laitlang sianginn kip le sii-inn kip riantuantu saya/mah le siangngakchia vialte zong an thutsia le an riantuatning siaremter a herh. Cucu cozah rian lawng a si lo, khuami le mizapi kan rian a si ve. Cacawnnak, saya/mah umnak, siangngakchia umnak tibantuk (tuarter), sianginn lam le sul, dinti le zunput zong hi cozah lawng rinh lo in Hakha mizapi zong nih a lamkip in hmalaknak tuah le cawlcangh a herh. Sianginn le siangngakchia nih an herhvmi a tlamtlin khawh nakding ah cozah sin ah nu le pa zong nih halpiak, chimhpiak (lobby) a hau. Khuakip le pengkip siangcachimtu saya/mahte si hna seh, Hakha College le GTI ah siangcachimtu saya/mah hna an thutdirning sia a rem i an i nuamh a si cun Hakha (Laitlang) tlaihchannak an ngei lai. An kir in an zaam ti lai lo. Cu tik ah siangngakchia cung zong ah dawtnak ngei bu le thatho ngai in ca an chimh khawh hna lai. Cu ti an chimh hna ahcun siangngakchia ca an thiam lai, an thangcho lai. An herhmi le an duhmi kan tuahpiak khawh hna lo hmanh ah tuanvo ngeitu sin ah kan chimpiak hna a herh. Cu bantuk in khual in a ra mi siangngakchia zong tawlrelpiak an hau ve. An thutsia a rem lo i an i nuamh lo cun kan college le kan sianginn ah kai huam ti lo in an i phuak kho. Ramkulh le ramthen dang zong nih rak kai duh awktlak mi college siter a herh. Cucu, cozah rian lawng a si lo, kan khua le ram i an ngam nakding le an tlaihchan nakding ahcun khuami le mizapi cung zong ah tampi aa hngat. Cu vialte cu nihin Chin mizapi le Hakha mizapi nih kan tuah khawh rih lo mi a si.\nHakha College le GTI hi bochan awk a tlakmi le kai hnawh awk a tlakmi sianginn tha siter kan herh. Siangcachimtu hna an thutsia remter a herh. Hakha um an tlaihchan nakding, dawtnak thinlung taktak he rian an tuan i ca an chimh khawh nakding Hakha mizapi (khuanu/pa) nih tuammawi asiloah lemsoi zia kan thiam hna a herh. An herhmi tuahpiak le cozah sin zong ah chimrelpiak ve a herh. Cu bantuk in siangngakchia hna zong nih Hakha ah college kai an tlaihchan i siaremte le lungtho tein ca an cawn i fimthiamnak an kawl khawh nakding zong tawlrelpiak an hau ve. Chin ram le Laitlang ah zei bantuk rian a tuanmi poh an ngamnak ding zitmawi kan thiam hna a biapi tuk. Kan ngeihmi sianginn le college hmanh tlamtling tein aa tawlrel dih hlan le kan i thathnempi hlan ah sianginn cawisan le university hal colh tibantuk in thanchonak a donh theu. Kan sining he aa tlak tu in sersiam le cawisan tu hi kan herh deuhmi a si. Cozah lawng rinh in kanmah kan cawlcangh ve lo si cun Hakha College le GTI hi Chin mizapi caah man a ngei mi sianginn tha taktak a si kho lai lo. Cucaah, Pa hmei fa, nuhmei fa le ngaktah fa siter ti lo in dawtu, hraamtu le zohkhentu nu le pa a ngei mi “College le Sianginn Tha” siter cang usih. Kan ngeihchunmi sianginn le college nih ram le miphun a sersiam khotu, a cawisangtu seino rual fidi ceu tampi chuahter hram seh.\nPrevious Gospel for Asia Football Club President Rev. Thawng Tha Thang NC @TT he tonbiaruahnak\nNext Laica Cawnnak Cauk A Tuahtu Dr. Sang Hlei He Biaruahnak


Rungcin Zingbiak 2009 Cileh 27\n2009 Cileh 27\nPathian, nangmah nih lunglawmhnak le thanuamnak na ka pek caah,\nna biakṭheng ah cun ka hung kal lai; ka tingtang cu kaa tum lai i\nnangmah thangṭhatnak cu hla in ka sa lai, Maw Pathian, ka Pathian.\nHawile hna, Rungcin Zingbiak kan tuah ṭhan. Aziah dah mah hi kan tuah pah ṭheu ti ah cun, Laimi hi vawlei khuaza ah kan um cang i, acheu cu hawi sin ipawl kho lo in mah lawng a um mi aa si. Mah bantuk i pumh nak a ngei lo mi ca tal ah tlawmpal tal Pathian bia le hla an tem deuh nak a si phum ah san a tlai lai tiah a si. Hawi sin i aa pum mi ca tu ah cun mah Rungcin Zingbiak irinh i biakin panh lo ding pangpang a si lai lo; i a si sual ah cun kan tinh ralkah a si lai. Mah lawng zan khua hnu le hawi thawh hlan ti bantuk i kau awk tu a si lai.\nTutan Rungcin Zingbiak zong oidang tawn bang, bia le hla le Baibal caang tete le zuk zohdawh tlawmpal a si ko lai. Kaa tinh cia a si ca ah kan dam nawn lo bu in ka tuah i keimah lungkhan hmanh a tling lai lo ti a fiang cia. Tutan kan hla hrawm ding mi cu mirang hla ngawt an si lai. Mah hla hi ka duh tuk mi an si, thazaang zong a ka pe ngaingai mi an si. Lai hla i kan theih tawn mi an si pah ko ca ah a bia zong kan let lem lai lo. Hla ngaih pah in ca rel pah si seh tiah hla le bia ichang nawn lengmang in kan chiah.\nA hmasa in thla von cam ta:\n"Bawipa nangmah he ipehtlaih zungzal le\nnangmah he zungzal um ka duh ko.\nKa naih law ka kaltak hin hlah" tiah.\nTaangcheu nute cu a ke in zingfate siangin a kai lengmang. Zing khat cu van a dawm. Nikhua chiat aa tim. Mah na cun ngakchia nute cu a ke te cun siangin ah aa thawh. Chunhnu in khua cu a dawm chin. Siangin an chuah ttem ah cun van a nak dih cang. Upa hmanh thinphang nawn in tlik a hau. Ngakchianu i a nu zong cu a hna a sang. Ka fa a thin a phang tuk sual lai ti a ruat. Cuhlei ah thlichia le ruah faak nih a den sual lai ti zong a ruat. Mawṭaw aa mongh i a fa don ah cun a va kal. A fanute cu lam kam ah a rak kal leen ko. Mah tluk khuari lak ah cun a zei te a poi lo. Nimtlau a lek fate a dir ta i van a zoh i a merh (smile) lengmang. Mah cu a nu nih cun a hei hmuh i, "Ka fa, zei he na tuah--na dir lengmang le na merh lengmang?" a hei ti. A fanute nih cun, "Idawh ning ka ti i henta ka merh! Pathian nih henpei hman a ka thlak lengmang cu!" a ti.\nNih-merh hi philh awk le tlolh awk a si lo, nun thlichia le ṭotho lak zong ah.\nKA NAIHTER KA PATHIAN\nNangmah naih deuh ka Pa,\nKeimah ka duh;\nNa vailamtah nak cu vanlam a si.\nKeimah hlasak dihlak\nNangmah naih deuh a si,\nNangmah naih chin, ka Pa,\nkeimah ka duh.\nLam palh mi Zakop bang,\nNi a tla cang;\nKhuamui ka ih tik ah,\nChantling ah lung.\nKa mang in keimah nih,\nNaih deuh ka duh ka ti,\nVancung lam langhter tuah,\nHlei kai nak ah;\nNa ka pek mi vialte,\nZaang na fah ca'h.\nVan in kut an ka zauh,\nKeimah naih deuhter ko;\nNa ka naih deuh lio ah,\nKa duh, ka Pa.\nKeimah kaa hlauh tik ah,\nKa'n biak te lai;\nSifahnak kha a dih,\nHla ka sa lai.\nAtu sifahnak ca,\nNangmah naih chin ka duh,\nKa duh ngaingai.\nPathian lianhngan ning von zoh hmanh usi.\nA thilser ah, vawlei hi thlapa tehna sin ah cun a puam pah himu. Leipum dang Jupiter le Saturn sin ah cun a hmete. Atang i a nganpi hi nika a si. Vawlei cu kehlei bik in 5-nak (deh dum te) khi a si.\nSun (Sol), Jupiter, Saturn, Uranus, Neptune, Earth, Venus, Mars, Mercury...\nJupiter le Saturn zong cu cerlian nika sin ah cun an hme tuk. Nika cu tlak hei si seh law, ṭolhṭang 1,300,000 ah hei hnuai usi law mah ṭolṭang pa khat cu vawlei ngaw a si lai. Vawlei 109 thil nak fithul nih nika a thawih menmen te a si lai. Nika cu Sirius arfi sin ah cun a hmete. Sirius cu a thlau tu le a thlau chin tu cu an tam tuk. Arfi an hngalh mi lak i a ngan bik cu VY Canis Majoris a si i, anih sin ah cun nika cu a lang kho ding a si lo, a hmet tuk ah. Atang i a cawl mi hi, vawlei (Earth) lawng a um lio in ithok u law zoh hmanh u. Pathian lianhngan ning cu nan lung hmanh nih a phaan lai lo. "Bawipa Pathian, na ser mi thil vialte hi ka ruah tik ah ka lung nih a phaan lo" na ti lai. Lungsaute'n zoh hmanh.\nMinung fimthiam nak i a phak tawk kan hmuh khawh vial hmanh mah tluk hin va lianngan kaw, minung thiamnak i a phanh lo mi, thlarau thil le thlarau khua khi kan zei thluak nih dek a phanh ceo hnga. Vancungkhua a um a zum lo mi zong hi an mawh lo, an mawh lo, hring thluak nih cun a phanh lo cuta--cunglei pek mi hngalh khawh nak pei a hau cu. Annih ca'h cun hruh bia tluk. Sihmanhsehlaw, serthil mah vialte lak ah hin zumtu kannih cu kan "khua" kan kawl. Hmuh bal lo mi khua thar kan kawl e ti hla ngai usi.\nNA HREITLUNG NA TAA MAW?\nTlangval pa khat cu thingtan in tangka ka hlawh lai tiah thing ngei sin ah a va kal i rian a hal hna. Thingngei nih cun, "Asi ah, mah thingkung hi hau tuah ngat" a ti. Thing cu a von hau i chikkhat ah a thluk ko. Thingngei nih cun a duh bak. "Nikhat ni in rak ithawh colh ko" a ti.\nNikhat ni, nihnih ni, ni thum ni, an liam i nili ni a chuak. Zanlei tlun a cuut ah, thingngei nih cun a auh i, "Khah, na hlawh rak la colh" a ti. Ninga ni lengmang ah hlawh laak a si i aziah dah nilini tiang lawng a ka ttuanter, zei ko dah ka chamhbau hnga ti in;\n"Ziah ninga ni ah hlawh cu laak a si lo mei i?" a ti.\nThingngei nih cun, "Oidang tawn ah cun a si ko; nain na lawdor chin lengmang i kan in ngolter a hau. Nikhatni ah khan riantei bik na si i atu nilini ah rian tei lo bik ah naa chuah cang" a ti.\nThingtanpa nih cun, "Ziah rian kaa hreet tuk ko ttung! Hawihlan bik ah ka phaan, hawihnu bik ah ka tlung, dinh caan hmanh ah idin lo in heh tiah hawi hlei in ka ttuan" a ti.\nThingngei nih cun a hmai a khaap set lo nain, hal lo awk cu a ttha lo i a von hal: "Na hreitlung na taa tawn maw?" a ti.\nTlangvalpa nih cun, "Taa hlah, rian kaa zuam tuk nak ah hreitlung taat caan hrimhrim ka ngei lo" a ti.\nKannih hna zong hi kan si cio. Kan rian a telteep tuk i kan "hreitlung taat" nak caan hmanh kan ser kho tawn lo. Tuchan mi cu kan imanh lo tuk cang; nain kan inuam lo leilei. Aziah dek a si! Kan hreitlung kan taat lo ruang si dawh zong a si.\nZarhpi ni a chuak i Pathian kan bia, phung chim kan ngai. Nikhat ni tiang cu a kan nguh. Nihnih ni a chuak. Nithum ni a chuak. Nili ni hrawng ah cun kan hnawl dih ve cang tawn.\nNifa kan tuah awk rian tuah le tlinh tu cu a herh hrimhrim mi an si. Asinain kan nunchung ca i a herh mi le a poi kho mi thil biapi a si mi thlacam, Cathiang rel, Pathian biathli ngaih tehna hnahnilh tiangtiang i imanh lo ding cun Pathian nih a kan duhpiak hin lai lo.\nKan rian a tam lak te zong ah, lung daihter caan tehna, Pathian bia von ruahtaak caan tehna, hla bia ttha von ngaih taak caan tehna, kan nun von thlir taak caan tehna hi ser lengmang a hau. Kan hreitlung kan taat lengmang lo ah cun kan hnawl tuan ko lai.\nTutan kan ihawm ding mi cu Rev. Dr. Stephen Hre Kio phungchim a si. 2009 June thla zarh khat nak i a chim mi a si i icbcsite.org i chiah awk ah ka cawnnak i ka ser khawh i mah cu a si. icbcsite.org i a um mi a si. A video hi quality sang deuhvak in ka tuah i connection speed a niam ah cun hngah lengmang a hau men lai, lungsaute'n. Minit 37 hrawng a chim i ka tan deuh i minit 26 ah aa chuah. (Anak laifang i azum raang te hi hmeh ding)\nVideo um nak ding\nEvery human being on this earth is born with a tragedy, and it isn't original sin. He's born with the tragedy that he has to grow up. That he has to leave the nest, the security, and go out to do battle. He has to lose everything that is lovely and fight for a new loveliness of his own making, and it's a tragedy. A lot of people don't have the courage to do it. ---Helen Hayes\n"Kei ca zong ah hmun a um ve"\n"A thinhun cu caan tawite chung lawng a si; a ṭhatnak tu nih cun chantlung a nguh.\nZan ah mitthli tlaknak um hmanh seh law zinglei ah cun lawmhnak a ra ṭhan ve."\nA dongh nak hla:\nAwh! Ka philh hnek cu, Pathian nih thlua in chuah hna seh.\nMangṭha u, mangṭha u.


Thantlang Khuahcung Sathahnak License Cawkzuarnak Tu Thla Chung Ah An Tuah Lai – THE CHINLAND POST\nThantlang Khuahcung Sathahnak License Cawkzuarnak Tu Thla Chung Ah An Tuah Lai\nSalai Elvis| 2018 March 8| Thantlang khuachung le Hnaring khua sathahnak hmunthum cu March 13 zinglei suimilam 10:00 ah cawkzuarnak (le-laan) an thawk cang lai tiah thawng kan theih.\nHi sathahnak cu Thantlang khuachung ah hmun 2 le Hnaring khua ah hmunkhat tiin then a si. 2018-2019 kumkhat caah sathahnak license cawkzuar dingin rikhiah mi cu; Thantlang khuachung Biakinn sang Sasen (sing 3,275,000) Vok thahnak (ks. 5,300,000) le sianginn sang sathahnak hmun Sasen (ks. 1,325,000), Vok thahnak ( ks. 2,005,000) le Hnaring khua caah Vok thahnak lawng (ks. 505,000) an si.\nMah pin ah a dang tein Saphaw (taa-zi) License tuah a si ve caah (ks. 200,000), motor le cycle khuachung luhman (bi-khun) caah (ks. 345,000) le a leng thilzuar le sipin nih tlaihmi dawr paoh ah ngunkhuai hal ding (ks. 325,000) hna hi March 13 (ni hnih ni ) ah cawkzuarnak an thawk lai.\n“Kum dang ahcun sathahnak License hi zuamcawhnak phun in an rak tuah. Biana ah vok thahnak license sing 50 in kan thap i a duhmi nih 60-100 tiang an i zuamcawh i a tambik kha pek an si. Atu cu phundang deuh in kan tuah lai. License man khizat khi rikhiah mi a si i anmah nih a thil tein rikhiahmi nak tlawm lo cabawm ah an ngamh zat an sanh lai. Cun Committee hna nih rikhiahmi kan ngei ve, cu cung i an lonh ahcun a tamcem paoh kha kan pek te hna lai” tiah sipin committee chungtel pakhat nih TCP ah a chim.\n2017-2018 kumkhat chung sathahnak License a tu lio a tlaimi hna cu sa thahnak thenkhatnak Sasen ah Pu Ro Ceu le vok ah Pu Rung Hu an si. Sianginn sang sathahnak thenhnihnak Sasen le Vok he Pi Khual Dim an si. Sa man cu, Sasen cuaikhat 7000 le saruh 4000, sa chungril 4000 le voksa cuaikhat 7000 tiin ri khiahpiak an si. Sathahnak thenkhatnak hmun cu an sa cuai a tlinlo tuk caah sipin nih voihnihnak tlawmlo ralrin pek le tangka in dan an tat bal cang hna tiah theih a si. +++\nPrevious Ramkhel Buainak le Sifahnak Nih A Temtawnmi Kawlram Dirhmun Kong ah Chin Party Hruaitu Pathum Hna Ruahning\nNext Chin Ramkulh Minister Zung Le An Tlaihmi Rian Thlenremhnak Um Dawh A Si


Laiholh:Thailand ram ah tleihrem a tong mi’Kan farnu kong ah thawngfiang(+video) – Lai Lungrawn Post\nMah thawngpang hi falam nih an mah falam holh laiholh tein an chim mi asi ngai a duh mi hna nan um sual ah tiah ka van chiah mi asi a tang hi video a si rak zoh ve uh Thailand Pawngsual a tuar tu Myanmar thawngtla nu le sualnak a tuah tu thailand palik bawi tei thuhla.\nRelchap duh mi hna caah: Marjorie Taylor Greene nih Joe Biden President a tuan ni thawk ah Impeachment tuah dingah House ah ka chuahpi colh lai tiah tuchun ah a chim.\nBiden nih Vice President nawlngeihnak hmang in a fapa miakmainak caah power abuse a tuah Vice Prdsident sinak hmang in a fapa caah Chinese energy companies le Ukrainian energy companies, Burisma sin in phaisa miilion in eihmuarnak an tuah, Cucaah president rian a thawk ni ah phuah colh dingah kan chuahpi lai tiah Greene nih a chim.Salai Lairam Thang\nRelchap duh mi hna caah:Trump a ttanhtu, Laimi (Chinmi) chung in pastor rian kum 30, 40,50 a ttuan cangmi zong nan si ah, evangelists nan si ah, vawlei lei hruaitu nan si zongah bia cah kan duhmi hna cu vawlei lei cozah a simi (secular government) le Khrihfa buu (Church) hi an i uknak le i hruainak ah pehtlaihter lengmang ding a silo.\nKhrihfa buu i hruainak le i cawnpiaknak zongah cozah uknak le hruainak le policy he peh tlaihter tuk ding a si lo. Bible nan rel tthan a hau lai i Bawi Zisuh i cawnpiaknak, thil tuahmi, le a nunnak pawl ttha tein nan zoh tthan a hau lai. A tak te cun, Bible nan i fiang lo tinak a si ko i, Pathian i a rianttuan ning le a tinhmi zong nan i fiang lo bia a si fawn.\nNan duh ah, Ph.D le D.Min zong si ko uh, Trump le Republican party nan ttanhnak i Khrihfa biaknak le cawnpiaknak he nan peh tlaihter ning hi cu nan palh bak ko. Theologian le scholars cauk ttialmi zong tamdeuh in nan rel tthan a hau lai. Stanley Hauerwas i a ttialmi Khrihfa buu (Church) kong cauk zong tampi in rak rel te uh law a ttha lai. Sualnak dohnak caah cozah le ram hruaitu hmang hna ding a si lo. Khrihfa biaknak dirkamhnak le kilvennak caah cozah le hruaitu hmang hna ding an si fawn lo. Trump ttanhtu pawl i nan ruahnak cu Khrihfa thathu pawl i ruahnak a si.\nKhrihfa mi nih cun sualnak vialte hi kanmah pumpak bak in kan doh awk a siko. Khrihfa buu zongnih sualnak te bak kha a doh ding a si ko. Cozah a hman awk a si lo. Khrihfa i a rian, le a sullam le a tuah awk a simi nan i fiang lo.Ka manh deuh tikah ka ttial te lai ka timi kong cu, “Trump ttanhtu Khrihfa pawl nih sualnak dohdan an i palh sualnak dohdan an thiam lo. Khrihfa biaknak dirkamh dan an thiam lo/kilven dan an thiam lo,” timi hi.\nA tang hi thawngpang dang asi:lai mi kan vanchiat nak cu kan mifim tete hi le kan cathiam tete hi hmunkhat ah rian an tuanti kho lo baibel in van zohthan tik ah Dr tete zg thiangthlarau a co lomi lawngte deuh an si hawi mirang nawl cawn ve leluhmuhzi a thiam an i zuam nak ah biatak na nganh an kheng lo baibel ah a dir lo mi BIDEN hna samaria mithapa an ti ngeichia ngaingai an si hell ah mitam deuh cu nan kal te lai mi ruah tik ah abik in US um mi kan lai mi cheukhat hi zg fah bik an si buklesa ruah ah.Catial tu saya Thla Hmung.Catial tu Van Tum


Lt.Gen-Zei Ban Tuk Tah Nak In Dah Nan Tah I,Ralkap Sal Fim Cawn Nak Tiah Nan Sawi Sel? – Chintanbo\nMay 16, 2021 admin MYANMAR NEWS 0\nZeibantuk tahnak in dah nan tah i maw ralkap sal fimcawnnak tiah nan soisel tiah Zaw Me Lung tiah auhmi Bochoh Zaw MinTun nih mipi biahalnak a van tuah cang. Nihin May 15 ni, Naypyidaw ah tuahmi ralkap council thawngfianhnak puai chungah Bochoh Zaw Min Tun nih sianginn onnak kong he pehtlaih in bia halnak a tuah hna.\n“Buainak sertu ralhrang pawl hriamtlai ralkap sal fim cawnnak timi cu zeibantuk tahnak, zeibantuk lesson le zeibantuk cawnpiaknak pawl in nan tah i ralkap sal fim cawnnak tiah nan soisel? Nan tahnak a um ahcun ka sawhpiak uh law ka chim uh. Tahnak nan hmanmi chim uh tiin a ti hna.Kawlram chung ramthen le ramkulh hna ah sianginn hun than cang ding in ralkap council nih thawngthanhnak a tuah hna.\nCu hnu insaya, sayamah hna lawng siloin siangngakchia hna le an nulepa hna Kawlram chung ramthen le ramkulh hna ah sianginn hun than cang ding in ralkap council nih thawngthanhnak a tuah hnuah saya, sayamah hna lawng siloin siangngakchia hna le an nulepa hna tiang nih ralkap sal fim cawnnak ah fim cawn kan duh lo tiah duhlonak an langhter cio hna tiah Mizzima nih tarlangh hi asi. langhter cio hna tiah Mizzima nih tarlangh hi asi.\nMizzima nih a tarlanghmi tangah minung tampi nih anmah le ruahnak, an lung fahning cio in Ralkap sal fim cawnnak timi sullam an comment cio len ve. Ralkap sal fim cawnnak cu hriamnam ibochan fim cawnnak a si a ti tu an um bang in mirang sal fim cawnnak cu tang kan awn zong ah tu chan Duh-ye-oke tuan khawh a si.\nKawl ralkap sal fim cawnnak cu 10 awn zongah security lawng tuan khawh a si. Ramdang kal chinchin ahcun pa nih GW an tuan khawh lai i, nu nih sinum rian an tuan khawh lai tiah comment mi zong aum ve. Ralkap council nih sianginn on than ding tiah thawngthanhnak a tuah hnuah nihin tiang tha tein sianginn an kainak khua hi tlawm dawh a si.\nKanmah Chin ramkulh khualipi Hakha University hna ahcun siangngakchia a kai mi an um lo tiah theih a si. Ref: MZM


CDF-Kanpalet le Ralhrangbu an in Kap, Ralhrang 6 an Thi – Buanchukcho\nCDF-Kanpalet le Ralhrangbu an in Kap, Ralhrang 6 an Thi\nNizan May 29 ni ah Saw peng Letmon khua leiin a rak kai mi ralhrangbu 150 hrong le Kanpalet-CDF he Khwelungta le Makya, Hleksung khua ah an in kap. Ralhrangbu 6 an thi tam ngai hma an pu, CDF 10 hma an pu, pa 3 cu an hma a fak tiah theih a si.\nRalhrangbu nih meithal ngan he a peh in an kah caah ralzaam pawl um nak an ngei ti lo tluk a si cang tiah Khit Thit Media sinah a chimh.\nTuchun zong Kanpalet Lauknu lei zong i kahnaka um than. Ralhrangbu nih meithal ngan an kah caah Mipi hma a pu mi 4 an um, Magwe ramri Yeshin, Kyauktong, Letmon lei ralhrangbu pawl tampi umhmun an khuar tiah theih a si.thechinpost


Breaking News : Nuva Hna Cu Aho Ti Theih Lomi Bak Nih An Thah Hna – Buanchukcho\nBreaking News : Nuva Hna Cu Aho Ti Theih Lomi Bak Nih An Thah Hna\nKachin ramkulh, Tanai pengkulh Dukhawng sang ah a ummi nuva 2 hna cu June 1, 2021 ni zan suimilam 10:00 hrawngah namte in hliamhma in an thah hna, tiah thawngtheih a si. Tanai pengkulh Dukhawng sang chungah a ummi U Hla Win le a nupi a simi Daw Suu Hlaing hna cu zan suimilam 10:00 hrawngah zei bantuk phu ti theih lomi minung 5 nih an inn ah an luhhnawh i namte in an tuh hna i, an thah hna nak kong cu khuami pakhat nih media sinah thawng a thanhnak in theih a si.\nTania pengkulh chung Dukhawng sang um U Hla Win le Daw Suu Hlaing nuva hna cu an thah hna. U Hla Win le Daw Suu Hlaing a thahtu hi minung 5 an si hna, tiah an chim. U Hla Win nih zan mei a off hlan ah a hawikom pakhat a rak ra rua, tiah innka a on piak i, namte in an tuh hi a si, tiah khuami nih an chim.\nCun, Tanai khua Mahthartah Gate ah lunghrinhmi minung 3 an tlaih hna, tiah thawngtheih a si. Thah a tongmi U Hla Win le Daw Suu Hlaing hna cu kum 50 leng an si cang i, Billiard table (ဘိလိယက်ခုံ) an tuahmi an si, tiah theih a si. Hi thah a tongmi minung pa 2 kong he pehtlai in zei bantuk Case in dah an thah hna timi cu an hlathlai liopi a si, tiah thawngtheih a si.\nKachin ramkulh hmunhma cheukhat hna ahcun cozah riantuantu le khuabawi rian a tuantu, sang chung (ဆယ်အိမ်မှူး၊ ရာအိမ်မှူးနှင့် အုပ်ချုပ်ရေးမှူးနှင့် အုပ်ချုပ်ရေးတွင်) rian a tuanmi ti bantuk pawl cu thah an tong lengmang. Tu hrawngah hin hi bantuk in an thahmi hna hi an tam ngaingai cang, tiah thawngtheih a si. Hi bantuk hi hmailei ah Chin ramkulh chung zongah a tlung kho mi a si caah biatak tein i ralrin cio kan hau cang.\nthawngpang dang relchap : Khah KNDF Paraltha Pawl Nih Ralhrang Minung 80 Bak An Thah Ko Hna Hih\nJune 1, 2021 Report, Myanmar lei News social media page zalen le Khat thi media pawl nih an langh ter ning ah, KNDP le ralhrang ralkap’palik pawl biatak tein nazi 8:00 chung bak biatak te in an i kap. KNDF le ralhrang ralkap’palik hi Kayah State Kone thar village pawng i Dmaw Saw Township ah may 31st biatak tein an i kap tiah thawngpang zong tampi an rak thanh cang.\nKNDF pawl langhter ning ah cun ralhrang ralkap’palik lei hi minung 80 an thi i minung pakhat 1 nih hliamhma faktuk a tuar, May 31st i an i kah nak ah KNDF paratha minung pa 8 an nunnak a liam.Ralhrang misual ralkap’palik Min Aung Hlaing i uico te pawl nih vawlei an i doh nak lei i an cah lo ruang ah an sualnak an chuah than i Helicopter vanlong le Artillery Bombs kah nak a lian pipi ralthuam tling pawl an hman ti a si. Cucaah cun kan unau kalay minung pawl caah biatak tein thlacam piak an hau.\nKNDF pawl langhter ning ah cun ralhrang ralkap’palik lei hi minung 80 an thi i minung pakhat 1 nih hliamhma faktuk a tuar, May 31st i an i kah nak ah KNDF paratha minung pa 8 an nunnak a liam.\nRalhrang misual ralkap’palik Min Aung Hlaing i uico te pawl nih vawlei an i doh nak lei i an cah lo ruang ah an sualnak an chuah than i Helicopter vanlong le Artillery Bombs kah nak a lian pipi ralthuam tling pawl an hman ti a si. Cucaah cun kan unau kalay minung pawl caah biatak tein thlacam piak an hau.\nNithum chung ah Rezua le Hnaring Palek 22 CDM an tuah


Tutan ThimNak Ah NLD Nih TeiNak A Hmuh Than Lai Nak Ding A Ruang Tampi LakAh Pakhat – The Chinlung Post\nTutan ThimNak Ah NLD Nih TeiNak A Hmuh Than Lai Nak Ding A Ruang Tampi LakAh Pakhat\nSeptember 4, 2020 admin Kawlram 0\nKan theih cio bangin 2020 thimnak nak cu a ra lai ding Novenber thla ah a hung si canglai a nai kho tak tak cang i MP ai cuh ding hna le mipi zawng kan i ngaih ngai cio kan mah nih kan duh mi party le kan uar mi nih tei nak a hmu kho lo te sual lai maw tiah a bawh bak in a bawh mi tampi kan um.hna tutan thimnak ah hin mipi tam u cu CNLD le NLD deuh kan si hna i tha zawng a tho.\nTutan thim nak ah hin Chin mi khuukhau biatak tein kan ruah i kan lungfim ko ah cun NLD vote pek lo awk kan tha lo a ruang cu kan kawlram chene in zoh tik ah NLD akai hnu in zei tluk in dah kan ram a that deuh , mah kha cu um rih seh Cachim tu saya, sayamah te an lah khah zoh tik ah NLD a kai hnu an thil si ning tam pi an thlen kan ti ah cun kan palh tul lem lai lo, kan khua kan ram ,Kan lam kan sul hna xawng hi NLD a kai hnu ah dawkaw mah tluk hin kan duh nak poh ah khual kn tlawn khwh hna hih.\nKan Chinram ah Vanlawng Airpot hna hi a ho tuahser mi dah si mah zawnf kha NLD thotho si khah ,Myanmar Vice president Henry Van Thio le Daw Aungsan Suh gyi hna nih lai mi a kan ruahchan ning le kan lairam an sersiam ning hi na zoh ah vote pek lo in na um kho lai mw? tu cu khur khua tha tein zoh caan le lungfim.caan si cang na duh nak ruang sawh sawh in vote pek hna na timh sual cun a poi lai hih.\nNote, Kan lairam caah zei party dah san tlai cem la ti mi ruat law vote pek kha cu nang mah nawl.\nCrd, David lian Bik\nKhrihfaa Nan Zia Tak² An langhter Pi Van Bawi Hmen Le Sipin Karlak An BuaiNak Cu Tihin An Dih Cang


Cung Lian Sang Nih A Daling A Lerh Tak, A Daling Nu Biachim Mi Ka Duh Tuk – Salai Kawltu\nCung Lian Sang Nih A Daling A Lerh Tak, A Daling Nu Biachim Mi Ka Duh Tuk\nAugust 10, 2018 salaikawltu Relationship\nA hmasa bik ah tuanbia tak asi caah min cu a dang i thlen asi i, hmanthlak zong tar asi lai lo.\nDuhdawtnak tak tak um lo mi nungak tlangval ai uar mi hna cu an i lerh tak theo tawn. An i dawt tak tak tik ahcun Pathian ti lo cu hermi an nei lo. Dawtnak ahcun hngapih le an thur hmanh a thaw an ti. Asinain dawtnak um lo ahcun tangka le nuva sinak zong nih kar lak a feh ter khawh lo.\n#1 Cung Lian Sang\nCung Lian Sang cu kum 20 tlangval asi i, a za ve ngai mi, tung sang ngai le ca thiam ngai asi. Rian ttha te zong a ngeih i a chungle zong a cawm khawh hna. Rian a ttuan nak zong ah fel te i rian a ttuan mi asi i an i bochan ngai ngai.\n#2 A daling\nCung Lian Sang cu minung asi i pa asi ve tik ah nungak hna a ngei ve. A daling cu Emily asi i, Emily cu nungak fel tak, rian ttuan buin a pa a zeng mi cu a zohkhenh. Rian zong fel tak tak in a ttuan, biaknak lei zong a ai pe tak tak mi asi. Daling a rak ngei bal lo, Cung Lian Sang hi a dawt bik mi asi.\n#3 An i ton ning.\nEmily le Cung Lian cu biakinn ah an i tong. Emily cu biakinn ah zarhpini zing ah hla dawh tak tak in a sak. Cung Lian nihcun a uar tuk i, i pumh dih ah a va chawn i, Emily nihcun ttha tein a rak leh. Cung Lian nihcun a Facebook a hal i, zan chiar an i chawn.\nEmily zong nih caan a rauh hnu ahcun a rak duh ve cang. Pasal zong ngeih ai tim lo mi nih daling a ngei cang. An i nuam tak tak an i uar hram thawk te ahcun\n#4 An i dawt ko ahcun ziah a lerh tak?\nKum khat an i uar cang an i duh ngai ngai. Cung Lian nihcun Emily cu ihpi a sawm tawn. Nuva sinak hmanpi a timh tawn i, Emily nihcun a duh bak lo. An i uar thla thum nak in hman pi a timh cang i a hman pi kho lo. A hawile nih Cung Lian cu an nek ngai ngai.\nCung Lian cu a hawile nih an nek tuk caah a ning a zak i, pa asi i nuva sinak hman ve a duh. Emily zong nih mah cu a theih thiam caah nikhat cu an in ah chimh loin hman pi ding ah a va kal. A thianhlim nak pek ding ah a kal.\n#5 Zeidah a cang ne?\nEmily nihcun a nun chung a philh khawh lo ding mi a hmuh. Inn ka ai hrenh lo caah a va luh tik ah Cung Lian le nu dang cu an rak ih tti kha a hmuh. A lung a kuai tak tak, zeihmanh zong a chim kho lo i, ttap buin a chuak colh.\nAn i tthen mi cu a theimi hna an khuaruah a har tuk. Cu tluk ai daw mi hna zeitindah an i tthen khawh tiah an hal? Emily le Cung Lian chim mi ai lo bak ko.\n#6 An bia chimmi\nDawtnak tak tak cu a lang ko. Cung Lian nihcun amah i vennak caah Emily nih a ka lerh tak tiah thawng pang ka theih tiah ati.\nEmily tu nihcun “Keimah palh asi kan i tthen mi kha, ka rak lerh tak le si, amah palh zeihmanh a um lo, keimah nak ttha nungak dang a phu ko” tiah midang sin ah a lerhtak tu pa cu thangchiat loin amah tu nih thangchiatnak a ing.\nPrevious Post:Vawleicung Hlei (Bridge) Tihnung Bik Pawl\nNext Post:A Unau pa Biachim mi nih Meithal Kaptu Mitthli a Tlak Ter (Video he)


Tuluk Ram Ah Phungning Loin Kalnak A Tuah Tu Puaisa Dandatnak An Pek Hna Lai - THE CHINLAND POST\nTuluk Ram Ah Phungning Loin Kalnak A Tuah Tu Puaisa Dandatnak An Pek Hna Lai\nSalai CungCung|2019 Setpember 9| Ramleng riantuannak lisence ngei lo in le Chin mi pathum cu tangka tampi lak in Tuluk ram lei ah a kua tu puaisa minung pahnih cu an mah pumpak nih Falam Palek zung ah a hmuh (Case) a hun piak hna tiah kan theih.\nHi thil sining pawl cu, Kalay um Mg Lal Ram Lian le anu pi Biak Ram Par cu Falam khua ah an rak phan i Tuluk ram ah kal in rian hmuh khawhnak le tangka hmuh khawhnak kong an chimh hna. Cun kalnak man ah Kawlram tangka in Kyats 150,000 nan pek lai i thlakhat Tuluk tangka 4000 nan hmuh lai tiin an lem hna tiah kan theih.\nCu ti an chimh hna le an lem hna hnu ah Falam khua minung pathum cu minung pakhat nih tangka 150,000 cio thawh in Lal Ram Lian le anu pi Biak Ram Par nih an va thlah hna i Tuluk ram ah ni 7 lawng umnak nawl an tuah piak hna hnu ah Tuluk ram lei nih an rak khuat than hna hi a si. Hi minung pathum hna cu Tuluk ram ah an rian tuanmi cozah upadi he ai ralkap mi a si caah Kawlram lei an rak kir than i a tubantuk in puaisa minung pahnih a hmuh (case) tuah ding in an timhtuahnak hi a si.\nHi puaisa Lal Ram Lian le Biak Ram Par hna cu palek lei nih poh-mah 26 in case an hun piak hna i tu hi an pahnih in an zaam caah Falam palek nih an kawl lio pi hna si. “Mah puaisa minung pahnih cu tu hi kan kawl lio pi hna an si. Va tlaih ding ah kan kal i an inn ah um lo in an rak zam cang. Cucaah an khua bawipa le an nu le pa sin ah kan chim hna” tiah Palek bawipa nih a chim.\n“Tu lio kan mah Kawlram cozah nih Agency tiin kan tuah mi ram pawl cu, Singapore, Japan, Korea, Thailand , Malaysia an si. Tuluk ram cu kan mah Kawlram caah kan Center a si. Cozah lei nih Tuluk ram cu riantuan ding in siseh, pakhat pakhat bawmh hal le a dangdang zong in zeitin hmanh in kalnak nawl pek a si lo. Cucaah kan mah lei nih kan chim duh mi cu Tuluk ram ah cun riantuan ding kal hrim hlah uh” tiah a cunglei upa nih a chimchap. (Ref.Khonumthung)\nPrevious Alem In Milem Ah A Cangmi Aung San Biakamnak\nNext KBC Pastor Rev Dr. Hkalam Samson Ralkap Nih Taza An Cuai Mi An Let Piak Than


Kawlram Muidawh Cho Zin Win Pyae Nih Taklawng Bak In Pa Pawl A Chorh Hna +(Video) – FIAKFAIROCK\nKawlram Muidawh Cho Zin Win Pyae Nih Taklawng Bak In Pa Pawl A Chorh Hna +(Video)\nA ngamh sang bak ko hih. VA ho paoh Korea ah kal i surgery tuah cu i fawih tuk hna kaw mu!! A tthang cho tuk rih lomi ram bite a si lio hmanh ah hi tluk in model pawl an cian va si kawh!! Tu chan ahcun phaisa hi a biapi ti loh i lar le min thang hi a cuh in i cuh chan a si cang caah a ho cio paoh hi mah le thiam dan chuah in i zuam cio cu a si.\nA nih hi a duhnak ahcun kham khawh phun minung a si ve lo caah pa pawl cu ar fawk ci tak tak in a tuah cang hna hi teh!Hi ti ningte in cun Myanmar zong hi a rau hlan ah Thailand bantuk hlawhhlang nu an tam tak taknak ram ah ai cang ve te lai timi cu chim cia khawh pah a si ko cang.\nLar le min thang duh ah cun zei paoh an tuah ngam cang hna i pa pawl caah cun a rak poi ngai cang. A bik in pa der pawl le thisen kai fawimi pa pawl caah cun thil tenau a rak si ti loh. Zoh ah le a poi zoh lo ah le a poi fawn ti phun kha a si cang ko hih.\nVideo kan van chiah chih.


Sunghno A Nu A Celh Hrim Lo Biang Cung Mitthli A Luang Luangmang Ko Mu A Chinmi Rak Zoh Hmanh! – Chin World News Evening\nSunghno A Nu A Celh Hrim Lo Biang Cung Mitthli A Luang Luangmang Ko Mu A Chinmi Rak Zoh Hmanh!\nNovember 30, 2019 Salai Van Thawngpang\nMyanmar Idol Season 4 zuamnak ah mipi an duh khunmi le an uar ngaimi Benjamin Sum cu nizaan ah Top 6 zuamnak ah teinak a hmu tthan. Cun hringtu a nu Pi Lal Din Par nih tuan tein Yangon a phak khawh lonak aruang zong mipi sinah chim fiannak le theihternak a tuah ve.\nBenjamin Sum hringtu a nu hi nu puitling taktak asi. A pasal le a fanute nih mual an liam taak cang i, cu lio ahcu zawtnak tthalo Cancer nih a rak tlunh rih hoi. Asinain lungdong loin kar ahlang i, a fapa Benjamin Sum caah a ti khawh chuah in a zuam ve i, a donghnak ah cun Pathian thawngin Cancer zong a dammi asi.\nYangon tuante a phak khawh lonak le kal kho lo asinak kong cu hitihin a chim, ” Ka fapa Benjamin Sum nih duhtu le thazaang petu tampi a ngeih ti thawng ka theih ahhin ka lawm tuk hringhran i hmur le kaa nih chim thiam lo dingin tiangin ka lawm. Tuan tein Yangon phak i ka fapa thazaang pek ka duh tuk ko nain, ka ngandamnak a that lo ruangah Yangon ka phak khawh colh lonak asi” tiah a chim.\n“Iton lonak zong a sau tuk i kan vun i hmuh cu kan lung a lawm tuk veve i lunglawmhnak mitthli tiang a luang kho. Ben Ben cu a lawmh tuk ruangah holh kho loin a um i, keimah zong cu ve tthiamtthiam cun ka si. Ka fapa ka hmuh lonak a sau tuk tikah ka ngai tuk i, ruah lo piin a tonter kan si ruangah ka holh ve kho i kan nufa in lunglawmhnak mitthli a luang.”\n” Nu pakhat dirhmun cun fim cawnnak i ruat hmasa, na lung pe hmasa law tiah ka chimh ve ko. Asinain a thinlung ruahnak le a duhnak ka theih tikah a saknak zongah thazaang ka pek ve. Idol a zuam tik zongah hin thazaang tampi ka pek fawn. Ben Ben cu a tu a um a ning hin inn zongah a ummi asi i, a lawm kho pengmi asi. A tangdor i a lungthin ruahnak a ttha, nulepa upat ttihzah a thia i a biachim holh rel a ralring mi duh a khunnak asi.\n” Ben Ben thazaang petu Summer pawl nan cungah lunglawmhnak tampi ka ngei i, hmailei caan zongah thazaang nan peknak lai kan sawm duh tthan hna. An dihlak in anmah pumpak tein kut ttlaih le lawmhbia chim ka duh hna nain, a fawi lomi asi caah hi vial hi lunglawmhnak bia ka chim khawhmi asi” tiah hringtu a nu nih cun a chim. Popular Journal\nSuu Kyi Hruai Mi NLD Federal Democracy Vs Tawhrolh Benh\nPengtlang Thlarau le Thleidannak Dawm pek in Titawi tu Chin NLD Cozah


Breaking News; Min Aung Hliang cu Putao ah a kal ngam lo i Taunggyi tu ah a kal! – The Cherry Par\nBreaking News; Min Aung Hliang cu Putao ah a kal ngam lo i Taunggyi tu ah a kal!\nOctober 2, 2021 October 2, 2021 Cherry News\nMin Aung Hliang cu Putao ah a kal ngam lo i Taunggyi tu ah a kal\nSAC phu lutlai Min Aung Hlaing cu Kachin Ramkulh Putao ah a kal ngam lo i Shan Ramkulh Taunggyi tu ah October 1 ah a kal, tiah Myawaddy nih a chim.\nSeptember thla chung ah voi khat, September thla dongh le October thla thokka ah voi khat tiin Min Aung Hlaing cu Kachin Ramkulh Putao ah kal aa tim nain KIA nih siseh, PDF-Putao nih kah ding ah ready kan si ti an thanh hnu ah voi hnih tiang a khuallam aa leet i Taunggyi tu ah a kal, tiin PDFchannel nih a tial.\nCNA, PDF-Gangaw le phu dang i bawm in SAC ralkap 30 tluk kahthah. October 1 zing 10:00 AM hrawng Gangaw le Kalaymyo kar lam ah SAC ralkap pawl cu CNA, PDF-Gangaw le phu dangdang i bawm in an kah hna i minung 30 tluk an thi, tiah PDF-Gangaw nih an chim tiin PDFChannel nih a tial. Hi kong ah The Hakha Times nih CNF tuanvo ngeitu kan pehtlai kho rih lo.\nNihin October 1, CDF-Kalay-Kabaw-Gangaw sin ah SAC phu in CDM a tuah mi minung 3 an si. Minung pakhat cu meithal le zenkuan tling he CDM a tuah i laksawng pek a si pin ah a hawile he a himnak hmun ah kan chiahthlah cang hna, tiah cathanh an chuah.\nChin Ramkulh tel in SAC phu doh ding ah raldohnak cahmai thar kan kau cang, tiah PRA nih thanh. Chin Ramkulh, Magway Ramthen, le Sagaing Ramthen hna ramri ah hmunhma la mi People Revolution Army (PRA) nih raltuk a cawng mi an dih siaherh biachimnak ah raldo ding ah cahmai thar an kaunak kong an chim, tiah Mizzima nih a tial.\nDalaan ruang ah Sagaing Ramthen ah SAC phu nih kum 5 ngakchianu tel in minung 5 kahthah. Sagaing Ramthen, Khin-U Peng, Pintaung khua ah kum 5 ngakchianu Myo Thandar Hlaing, Ko Tun Shi, Ko Aung Oo, Ko Pu Cho le Daw Pu hna cu SAC ralkap nih meithal in an kah hna i an nunnak a liam.\nHihi Dalaan nih Pintaung khua ah PDF an um, tiin thawng pek aa palh ruang ah minung hawi zuanruahnak ngeilo mi SAC ralkap nih khuami cu an kah hna i atu bantuk in mual an liam hi a si, tiah Khit Thit Media nih a tial.\n“Nan ngamh ahcun rak chuak u,” tiin NUG an zuamcawh hnu ah Nay Pyi Taw um Ralkap lei Director zung an puahhnawh. September 30 zaan ah PDF-Nay Pyi Taw le PDF phu dang i bawm in Ralkap lei Director (Director of Military Affairs) zung cu bomb an puahhnawh tiah theih a si.\nSAC phu Chimnak Nawlngeitu Zaw Min Tun nih, “NUG upa pawl, nan ngamh tak ahcun nanmah pumpak rak chuak u,” tiah zuamcawhnak bia a chim in suimilaam tlawmpal ah atu bantuk in bomb an puahhnawh hna hi a si. Minung hliamh mi an um lo nain motor hring le inn vampang pawl an rawk, tiah The Irrawaddy nih a tial.\nPDF-Putao nih ra seh, timhcia kan si, ti an thanh hnu ah Min Aung Hlaing a khuallam aa leet than. SAC phu lutlai Min Aung Hlaing cu Kachin Ramkulh Putao kal ding voi hnih tiang aa tim nain PDF-Putao nih rak doh ding ah timhcia kan si tiin cathanh an chuah hnu ah aa leet than, tiah theih a si.\nSeptember thla chung ah Putao kal a rak i tim i amah rungvengtu ding pawl kha KIA nih kan hmunhma chung ah nan luut kholo, an ti hna i a rak i leet. September thla dongh le October thla thokka ah kal than aa tim nain PDF-Putao nih kan kah lai an ti ruang ah aa leet than tiah PDF Channel nih a tial. Credit: The Hakha Times\n← Breaking News; CNA, PDF-Gangaw le phu dang i bawm in SAC ralkap 30 tluk kahthah\nRalrin herhnak! →


Democrat si peng mi, Ohio Truck Driver nih Trump an vun dirpi cang; A bia chim mi uar bak ko\nDemocrat a si peng mi, republican presidential vote a pek bal lo mi le, Democrats nih an nih bohchan ngai mi nih Trump a dirpi cang ti a chim. Trump a thei fiang mi nih cun an duh thluamah i, Vote an nih tim thluamah ti a fiang cang\nDallas Baptist Pastor nih Joe Biden a vote mi cu, a thlarua setan sin ah a zuar cang mi an si lai tiah a chim, a ruang cu Joe biden cu liberal a si i, nau hrawh a cohlan mi a si hlei ah Nudawk, padawk pawl a cohlan mi a si.\nKhrifa, Pathian a zum taktak mi nih cun mah bantuk hi cu vote ngam ding a si lo tiah a chim mi kong mah Chinpage ah ka ttial cang\nTu cu Ohio Truck Driver, Democrat lei ah vote a pek zungzal mi nih Trump vote a tim tiah a chim cang. A ruang cu Trump nih a chim mi poah a tuah. China cuangah um sawh sawh a tim lo.\nJoe Biden President a si ah cun China nih a duh poah in a tuah lai tiah a chim. President Trump cu USA caah a chim ning bantuk in a tuah lengmang mi a si,\nPresident ka si ah cun USA companies tampi, ramdang a um mi hna cu USA ah ka au tthan hna lai i, rian tampi ka ser lai tiah campaign lio ah a rak chim ning bantuk in atuah lengmang mi a si.\nJoe Biden nih a chim mi poah hi a tuah ding mi a um lo, kum saupi USA hruaitu a rak si cang i, zeihman a tuah tak tak mi a um lo, Ohio mipi caah rian ttuan mi zeihman angei lo, Trump nih cun kum 3 le cheu ah rian tampi a kan ser piak,\nOhio ah zeipoah a tha dih, Coronavirus a thawk hlan ah rian ttuantu ding zong kan hmuh ti lo, a ruang cu mi vialte nih rian an ttuan dih cang caah tiin Ohio truck driver Geno DiFabio nih a chim. Credit- Foxnews\nBe the first to comment on "Democrat si peng mi, Ohio Truck Driver nih Trump an vun dirpi cang; A bia chim mi uar bak ko"


Zaang A Fak Tuk Ee; Oxygen A Um Lo Caah An Nu Nih A Thihtak Asinain An Nu Thih An Chim Ngam Lo - Chin Eleven News\nZaang A Fak Tuk Ee; Oxygen A Um Lo Caah An Nu Nih A Thihtak Asinain An Nu Thih An Chim Ngam Lo\nJuly 13, 2021 Lianchin Thang Myanmar 0\nMah tarpa hi an nu nih a thih tak nain a thei lo. A nupi cu sizung Oxygen a um lo caah a nunnak a liam, asinain an nu thih a thei lo. Riantuan tu Vulunteer pawl nih an nu thih cu an chim ngam lo, tar hnu i mah baktuk dirhmun van dir cu zaang a fak tuk ee.\nAn nu a ngai tuk ah hin rawi hmanh a ei kho lo tiah an chim, asinain an nu thih cu an chim ngam rih lo, midang nih an nu teh an ti hin kan nu cu sizung a um tiah a leh hna. A dam a si cun a rak kir zau ko lai tiah a leh hna.\nMah pa hi an khua min an langhter lo, kan lak chin mi a si caah kan van tar, Tulio boruak ah kawlram mi nih kan tuar ning hi, hngakchia, upa, tar um lo in ralkut le zatnak ruangah kan tuar ning a fak khun.Pengpeng\nU Kyaw Moe Tun Myanmar ah Kuat ding in SAC nih US Ca a Kuat!\nMandalay Ah Ralhrang Nih Khinhmi Veng Khuabawi Tuanmi Nu Meithal In An Kah That


SAC ralhrang nih kawlram mipi himnak caah biatak tein rian an tuan than cang – Lai Lungrawn Post\nSAC ralhrang nih kawlram mipi himnak caah biatak tein rian an tuan than cang\nTawng-Dwin-Kyi Ah Lam Cung Hmuh Mi Poh Ralhrang Nih An Tukvelh Hna Tawng-Dwin-Kyi Ah Ngandamnak Kong He Pehtlai In Leng Chuakmi Rallokap Nih An Velh Hna.Magway ramthen,Tawng-Dwin-Kyi ah leng chuah lo dingin thanhmi caan ah ngandamnak he pehtlai in leng a chuakmi hna cu ralhrang nih an tuk an velh hna tiah theih a si.\n“Ka nu caah sii ka caw,ka kir lei zaan suimilam 9 luan ah ralhrang mawtaw in an rak phan,lamcung i mi hmuhmi poh ruafung in an tuk,an tukmi hna an tam,zawtnak phunkhat misual phu nih phunkhat ” tiah a chim.\nTawng-Dwin-Kyi cu Stay At Home in zing suimilam 9 in zaanlei suimilam 5 le zaan suimilam 8 in zinglei suimilam 4 tiang leng chuah ngah lo ti’n ralhrang nih rikhiah mi cu khuami sinin theih a si.\nKhuami siibawi pakhat nih ” zawtnak chawhnak lei ah tha ten hlathlai asi,zawtnak chawnhmi zei tin kan zor ter khawh lai timi khuakhan lairel nak zong a um lo,ruahnak men in fawihlang tuk in an chunmang in an tuah,zawtnak chawnhmi kilven khawh lo hlei ah hi nak in a zual kho deuh dirhmun kan phan tiah” a ruahdamh khawhmi a chim ve.\nTawng-Dwin-Kyi khua chungah dawr dihlak nifatin zinglei suimilam 9 cun khar dih ding in ralhrang nih an thanh,an duh caan ah an thlen nawn caah khuami mipi harsatnak an tong the chin post.\nMin Aung Hliang sin ah thil pathum hal nak an tuah cang hi\nA linsa ko vawlei pi thei in Min Aung Hliang nih a thli tein a thah mi hna an phuan dih cang hi


July Thla Chung, Ramthumnak (US, AUS,CA & NZ) Kalnak Kong Thawng-bultan! – Chin Modern News\nPosted By: chinmodernnews July 12, 2019\n2019, July thla pumpi chungah Malaysia ralzam chungin ramthumnak lei ah a kalmi/dingmi hna milu zat vun zoh than hna usih. US, Australia, Canada le New Zealand ram hna ah a kalmi an si hna, lunglawmh awk ngai a si ko.\nJune thla chung i ramthumnak (US, AUS, CA le NZ) ah a rak kalmi hna kong zong ka rak langhter cang. Rel na duh ahcun a tanglei i hmanthlak link te hi hmet law, na rel khawh lai>>>>>>\nJuly thla chungah ramthumnak (US, AUS, CA le NZ) a kal cangmi le a kal rih lai dingmi an dih lakah minung 398 an si hna. A kal cangmi minung 149 an si cang, cun July thla canceo hnu in a kal rih dingmi minung 249 an si si hna.\nUS ram ah minung 242, Biaknak dang a simi minung 27 an itel ve hna, cu dang lo paoh cu Chin ralzam deuh ngawt kan si. Australia ram ah minung 86, Syria ralzam minung 5 an itel ve, a tangmi cu Chinmi lawngte kan si.\nCun Canada ram ah minung 65, biaknak dang lawngte an si hna dingmi hna. Cun New Zealand ram ah kan Chin ralzam chungin minung 5 (chungkhar 1) te an in tel kho ve.\nRalrin peknak bantuk ah: fale ngakchia kum 1, 2 a simi a ngeimi hna nih nan fale kha ramthumnak kal lai ahcun nan ralrin hna ngaingai a hau. A ruang cu cumpit tlangrai le tak sat men ah siseh, tak bo maw, asiloah chickenpox phung a lomi an takpum cungah a um sual ahcun cancel a tam ngaingai caah a si.


Pu Kim Nih A Ram North Korea Cu Ralring Tein Um Uh Tiah Bia A Cah Hna – Chin 11 News\nPu Kim Nih A Ram North Korea Cu Ralring Tein Um Uh Tiah Bia A Cah Hna\nNorth Korea Ram hruaitu Kim Jung-Un cu a dirhmun, a ngamdam nak lei a chia ngai tiah theih a si, report cheukhat i an tar ningah cun zei thei loin a um i, a mah le mah hmanh a thei ti lo tiah an tar lio ah, nihnihni ah khan an party meeting ah a tel i bia a chim tiah theih a si.\nPu Kim hi a dam lo i, an ram i khualtlawn le thil biapi deuh herh nak poh ah a farnu Kim Yo-Jong sinah, a nawl neih nak a pek tiah an chim i, asinain an state media nih nihnihni i an meeting ah, a bia chim lio hmanthlak an tar mi ahcun a ngandam nak cu that ngai dawh a si i, kuak a zuk lio zong a lang.\nNorth Korea hruaitu nih an ram ah zawtnak le harsatnak a phan kho mi a si caah, ralring ding le hi kong ah hin a hreh ning in timhtuah nak nan nei lai tiah, hruaitu kip cu bia a cah hna. tuzarh dih lei sangah North Korea cu thilpi tihnung, typhoon Bavi nih a den lai tiah an chim.


Ralhrang Nih Chin Ramkulh A Thar A Kan Nam Than Cang - chinland media\nChin ramkulh lei ah ralhranh nih a thar in ralkap thazang thar tamtuk an hun chap than hna.\nNihin January 9,2022 ah Kalay myo Airport ah ralhrang Vanlong pakhat a tum. Ralhrang Vanlong pakhat a tum tlawmpal ah airport pawng ah bomb voi hnih a puak colh. Cu hnu ah meithal kahnak pehtlai in a chuak tiah theih a si.\nChin ramkulh Matupi peng lei zong ah kahnak a fak. Nithum chung pehtlai in an i kap cang. Ralhrang zong a thimi le hliamtuar mi tampi an um cang hna.\nCu ruang ah Kawl ralhrang pawl nihcun Matupi lei ah an thazang an chap. Pako in Mindat lei ah ralkap Motor 90 reng lo le raltuknak Tank pahnih in an ra i zahan kha Mindat ah an riak. Cu hnu ah nihin Janaury 9,2022 zing ah khan ralhrang Motor 90 leng le raltuknak Tank pahnih cu Matupi lei ah an lan. Helicopter cu cung in a ven hna.\nMatupi peng ah Kawl uico ralhrang nih khuami minung 7 an tlaih hna. Cu chung ah minung 4 hi cu an thah ko cang hna tiah fehter a si cang i a dang pathum hi cu fehter khawh an si rih lo. An thawngpang hlat cuahmah lio a si.\nKawl ralhrang nihhin a thar in Chin ramkulh a van kan nam than cang. Kan hnu te ah khan Sagaing le Chin ramkulh a hun uk tu Monywa hrambunh ralkap bawi zong an i thleng ti a si. A thar an van chiah ti a si. A thar in Chin ramkulh lei phomh than an kan timh ko cang hih.\nKan hnu hrawng kha Falam peng zong ah kahnak a fak ngai. Ralhrang 200 hrawng an um i 100 veve in hmun hnih ah an i then i Mualzual khua zong mei in an khangh. Chin ramkulh ah a thar in kahnak fak a chuak than khomi a si caah mipi ralring tein um zungzal hna usih.


Pnak Ngear CID Komchat Kreung Nhean 2018 - Khmer Dub - KS DRAMA\nWatch full episodes Pnak Ngear CID Komchat Kreung Nhean 2018 – Khmer Dub, download Pnak Ngear CID Komchat Kreung Nhean 2018 – Khmer Dub english subbed, Pnak Ngear CID Komchat Kreung Nhean 2018 – Khmer Dub eng sub, download Pnak Ngear CID Komchat Kreung Nhean 2018 – Khmer Dub eng sub, stream Pnak Ngear CID Komchat Kreung Nhean 2018 – Khmer Dub at KS DRAMA.\nStatus: Completed\tNetwork: TVB Jade\tReleased: 2018\tDuration: 45 min.\tCountry: Hong Kong\tType: Drama\tEpisodes: 72\tCasts: Bernice Liu, Cecilia So, Damian Lau, Edmond Leung, Eric Tsang, Gallen Lo, Richie Jen, Toby Leung\tPosted by: KS Drama Released on: November 19, 2021 Updated on: November 20, 2021\nWatch streaming Pnak Ngear CID Komchat Kreung Nhean 2018 – Khmer Dub English Subbed on KS DRAMA. You can also download free Pnak Ngear CID Komchat Kreung Nhean 2018 – Khmer Dub Eng Sub, don't forget to watch online streaming of various quality 720P 360P 240P 480P according to your connection to save internet quota, Pnak Ngear CID Komchat Kreung Nhean 2018 – Khmer Dub on KS DRAMA MP4 MKV hardsub softsub English subbed is already contained in the video.\nSynopsis Pnak Ngear CID Komchat Kreung Nhean 2018 – Khmer Dub\nWatch Pnak Ngear CID Komchat Kreung Nhean 2018 – Khmer Dub


Laimi Kanpa Dr. C. Duh Kam nih Lai Chiat-that Bu Yangon (LCB) nih Covid-19 an dohnak caah USD 2000 a bawmh hna - Chin Eleven News\nLai Chiat-that Bu Yangon (LCB) nih Covid-19 an dohnak caah tiin USA CBMC Senior Pastor Rev. Dr. C. Duh Kam nih USD 2000 bawmhnak a pek tiah LCB Vice-President 2 Pu Lian Iap sin in kan theih.\nLunglawmhnak Langhternak; Ram chung / Ram leng um mi Laihritlai khat dawtmi U le nau hna nan theih cio ban tuk in Covid -19 Zawtnak ttha lo ruang ah a tu lio Yangon khua chung Nikhat te hmanh ahmoines Minung 1500 leng thlan mual a kan liam tak can a um i Ruak kuang hmanh nih a zo ti lo i Puan in Ruak zual riang mang in Ruak kan vui can hna a tam tuk dirhmun ah kan um lio a si.\nRev.Dr C Duh Kam Senior Pastor a ttuan nak USA Chin Baptist Mission Church, DC nih Covid-19 Mizaw mi Dirkamh nak ca Lai Chiat That Bu ah $ 2000 an kan bawmh. Rev.Dr C Duh Kam hi CBCUSA GS can sau ngai a rak ttuan mi a si i Chinmi dih lak huap in kan Miphun ca ah rian tampi a ttuan mi kan pa a si. Mipi dirkamhnak nan lungput hi kan i lawm tuk . Pathian nih Miphun ca ah in cawisang chin ko hna seh. Yangon Lai Chiat That Bu aiawh in kan lunglawmhnak kan langh ter.\nRelchap:Yangon khuapi vengthen ah a um mi Insein Thonginn i a tla mi pawl cu August 2 ah minung pakul kan thlah hna lai tiah ralhrang bu lei in Thonginn nawlneitu sin in theih a si.


Coronavirus cu thli in chonh khawh a si tiah China sii lei thiamsang hna nih an chim - Khuaruah Har News\nChinaram ah zawtnak ttihnung corona virus cu thli in chonh khawh a si tiah China sii lei thiamsang hna nih an chim. Corona virus kong he pehtlai in World Health Organization nihcun zawtnak ichonhbarh ning cu tumchuklei a panh tiah an rak chim ko nain Tuluk ram chungin coronavirus ruangah a thimi cu an karh chin lengmang.\nJanuary 9 ni tiangah mah zawtnak ruangah athim cu mi 800 leng an sicang tikah 2002-2003 kum ah SARS ruangah vawleicung hmun kip in a thimi hna nakin an tam deuh cang tiah theih asi. Zawtnak rak ithok nak hmun Hubei ramthen chungin mi 89 hna nih an thihpi than tiah theih asi.\nMah ruangah hin SARS ruangah vawleicung hmun kip in arak thimi 774 nak in coronavirus ruangah athimi cu an tam deuh cang. A liamcia ni 4 lioah khan zawtnak arak ithoknak Hubei ramthen cu a dai ngaicang nain cazin a karh khawh rihnak kong WHO nih arak chim hnuah mah bantuk thil acan hi asi.\nInchung lawngah um dingin nawl an rak chuah ruangah hin Hubei ramthen ah cun zeilei pohin harnak phun kip an tuar tiah theih asi. Tuah cun Tuluk ram chungah zawtnak hrik chonhbarh atongtu dihlak cu mi 37200 tiang an sicang.\nTuluk cozah nihcun minung ting tampi umnak khuapi hnacu aran nakin khar (erh) nak nawl arak chuah ruangah le mah virus ruangah zawtnak chuakmi asi tiah arak chimtu sibawi a thih ruangah hin mitampi hna nihcun cozah cawlcangh ningah an thin hunnak a zual chin hi asi.\nTichunglut tinbaw leiah thazang athawng bikmi ram 10 hna\nPyituh hlutaw In CNLD In Ai Cuh Ding Pu Ngun Maung Hi Vote Pek Phu Mak Mi A Si\nHnakhawh Fah/ Fak Hna Na Hman Sual I Sizung Umkal Nak A Har Ngai Mi Na Si Sual Ahcun Mah Sii Hi Rak Hmang Ve\nNghakchia mahbantukin an thut ah cun an thutning thlenter colh ah atha\nChin Miphun Nih Kan I Bochan Mi CNA Cu Paletwa Kan Unau Sin An Phan Cang


CNLD Maw NLD Nih Dah Teinak Hmuh Lai Timi Cu A Fiang Chin Lengmang! – Chin 11 News\nCNLD Maw NLD Nih Dah Teinak Hmuh Lai Timi Cu A Fiang Chin Lengmang!\nPosted By: victor victor July 23, 2020\nTulio cu Kan dihlak tein Kawlram election kongah kan buai dih cio. A bikin Laitlang thimnak kongah NLD maw CNLD dah kan vote lai timi ah bia alnak a tam ngaingai. A tu ahhin a fiang pah cang ko hi!\nChin Media Page i followers le Likers tam taktak a ngeimi Chin Cable Network nih Poll a tuah i, a tha ngai ngai. Aho nih dah teinak a hmuh lai timi cu a vun fiang pah cang ko. CNlD maw NLD.\nChin Cable Network Channel nih Poll an tuahmi ahhin a vote tu hi a tu tiang ah 649 an si. Ni 5 chung vote khawh a si rih. Vote 649 chung ahhin 65% nih CNLD an vote i, 35% nih NLD an vote. An tei ning hi a fak ngaingai. Aho nih dah teinak a hmuh lai na zumh. Chin Cable Network ah kal law, vote tuah ve hnik!\nJune 26 ah khan THE Chinland Post Nih Poll an tuah than ve i minung 1600 reng lo nih vote an pek. A phichuak cu a tanglei hmanthlak ahhin rak zoh ve. CNLD nih 69% a hmuh lioah NLD nih 31% lawng a hmuh.\nOnline Unofficial Poll A Thar cem,Pu Tin Duh Thang Delhi laimi nih kan i bochanmi nih a tuahmi ah Vote cu CNLD leiah a kal ngaingai ko. Thawngpang a fiang chin lengmang! CNLD nih Vote 626 NLD nih 445 an hmuh ve. A tanglei hmanthlak ah zoh khawh a si.


Justin Bieber: Hailey Baldwin Hi Pathian Nih Thluachuah A Ka Pekmi Asi | THE CHIN EXPRESS\nCanada hlasa minthang Justin Bieber nih ka nupi Hailey Baldwin hi Pathian nih thluachuah a ka pekmi a si tiin ka zumh tiah Vogue ah a chim. Justin le a nupi cu naite ahkhan Vogue magazine phaw cuang caah hman an i thla.\n“Ziaza that cu laksawng hmuhnak a si. Nupi ka ngeih hnu in kaa thleng ngai. Cucaah, ka nupi hi Pathian nih thluachuah a ka pekmi a si tiin ka zumh. Ka nupi cu ka dawt chin lengmang.” tiah Justin Bieber nih a chim.\nJustin Bieber (kum 24) le a nupi Hailey Baldwin (kum 22) cu an i duh thla tlawmpal hnu ah tthitumnak min an thu. Nain, tthitumnak an tuah hlan ah voi 1 hmanh an it tti bal lo.\n“Ka nu nih nu na upat hna lai a ka ti. Mah kha ka lungah caam peng i nupa sinak (sex) ka tuah tikah ka diriam bal lo.”\n“Pathian nih dinfel a duh ruangah nupa sinak tuah hlah uh a kan ti lo. Pathian tu nih cun fahnak chungin kilven a kan timh deuh. Nupa sinak (sex) nih fahnak tampi a chuahpi tiin ka ruah,” tiah Justin Bieber nih a chimchap.\nJustin Bieber le Hailey Baldwin cu an i umh zarh 1,2 hnu ah an buai pah lengmang. Cu kongah, a nupi nih “kan i umh zarh 1,2 lio ahcun mi nih an kan soisel tuk caah kaa nuam lo tuk, ka lileng a rak leng tuk,” tiah a chim.\n“Justin cu ka duh tuk ve i ka thim cangmi ka lamthluan ah deihnak ka hmuh nakhnga tu lawng thla ka cam lengmang,” tiah Baldwin nih a chimchap. _ HollywoodLife


NAWLNGEIHNAK A KAN CHUTTU HNGALHFIAN A HARH: PA HMUN – The Chinlung Post\nOctober 29, 2020 admin Knowledge 0\nNawlngeihnak A Kan Chuttu Hngalhfian A Herh. Chinmi le Tlangmi hna kan sunghmi nawlngeihnak (covo) a kan chuttu le a kan hlengtu hi Kawl Ralkap AANASIN lawnglawng an si lo. Kawl politicians hna nih a chanchan in an kan hlenmi a si. U Nu chan 1948 – 1962 (March 1) tiang kha 1947 Phunghrampi in Parliamentary Democracy uknak chan a si. Ralkap uknak a si lo. Kawl pawl caah cun a dikmi Democracy System a rak si ko.\nRalbawi zik (Chief of Army) cu civilian politician (AYATTA NAINGNGANZI TAMA) a simi Minister of Defence kuttang ah a um. Media zalonnak, a dikmi a felmi thimnak zong tuah a rak si tawn. 1947 Panglong Meeting ah Tlangchungmi nih mah tein khuakhan lairelnak (Self Determination) ngeih ding timi biakamnak an tuah hnu a rauh hlan ah ṭialmi 1947 Constitution cu Kawl politician tampi nih Federal System a si ko an rak ti tawn (U Nu zong nih a rak ti).\nAsinain, cu 1947 Constitution cu Union System (PYITAUNGSUH SANIT) or Federal System a si lo; Unitary System (TA PYITAUNG SANIT) a si diam caah 1949 in kan unau Karen pawl nih hriam tlaih in dohnak an hung thok. Cu hnu ah Shan le Kachin hna nih an doh ve hna. Cu hnu cun Ralkap uknak a hung phan i a zual chinchin. 1947 Constitution tial lio ah Chinmi telh in Tlangcung Miphun cu Constitution kong le ram uknak lei ah experience kan rak ngei lo i Kawlmi nih fawi tein an rak kan hlen khawh tiah chim khawh a si.\nAsinain, kum saupi chung Tlangmi le Kawlmi kar ah ral a tho i, Tlangmi nih kan doh ko lio ah 2008 Phunghrampi cu Tlangmi hna vialte Kawlmi nih ukmi ah an ser rih ṭhiamṭhiam asiloah an kan hlen khawh ṭhan. Kawl politician an si pek, ralbawi an si pek ah an ruahnak le an thinlung muru taktak ah cun atu “Union of Burma ramkawmh vialte hi Kawlmi nih kan rak ukpenmi ram a si, Tlangcung Miphun hna zong Kawlmi nih kan rak ukpen pengmi hna miphun an si” timi ruahnak an ngei.\nHlan lio piin unau bantukin hmunkhat ah kan rak um ṭi, ram (Myanmar ram) kan rak dirhṭi an timi khi phundang in chim ahcun, a hlan lio tein kan ukpenmi ram ah a um vemi nan si’ an ti duhnak a si. 1st, 2nd, 3rd Myanmar Kingdom kong an chim ah khin atu Myanmar rampi kha an huap termi a si. Kawlmi he sau nawn aa kawm balmi le thuk deuh in ramkhel kong Kawlmi he aa ceih balmi nih cun theih dihmi thil a si ko lai.\nTlangcung Miphun cungah nawlngeihnak an duh pengmi hi Kawl Ralkap AANASIN lawnglawng an si tiah ruah ahcun kan palh cikcek lai. Kawlmi cu anmah le anmah zeitluk in an i doh, an i soi hmanhah Tlangchung Miphun hna cungah Kawl nih ukpen ding timi ah cun an lung aa rual dih. Cu ruangah Kawlmi cu kan miphun kongkau ah zumh dih ding an si hrimhrim lo tiah chim le ṭial pengmi hi a si.\nAtu bantuk 21st Panglong ah bia raldoh lio le miphun kong ceih lio hrimhrim ah kanmah Miphun hrambunh Political Party kan i tel a herh i kan chim kan rel a herh tuk lio caan a si. Tlangcung hriamtlai phu hna nih kum 70 leng an doh caah a rak chuahmi cabuai cung bia raldonak ah Hriamtlai phu (EAO), teinak a hmu mi political party pawl, Acozah le Ralkap tiin cabuai cung bia raldo mi a si. Atu lio hi miphun party thawng aherh bik lio caan a si. Hriamtlai phu he kutsik in (hand in hand) hmunkhat te ah ttanti in kan miphun covo lak thankhawhnak lam a um lio te a si.\nChin mi a kan aiawhtu miphun party tel loin hriamtlai phu asi mi CNF lawng nih norhmi nakin hriamtlai he mipi nih thim mi party aiawhtu hna he ttanti in thazang chuah a herh tuk lio a si. Chin mi le tlangcung mi nih kan sungmi miphun covo lak thanding hi kan miphun pi ningin kan ttanti a herh. National struggle a si. Cu National struggle cu a lam kip kawl in lakthan dingin zuam ding a si.\nNational struggle tuah lio ah mah miphun party thawngter loin, miphun covo a kan chuttu Kawl party hna tha kan pek, kan thawngter mi cu mah le mah kehlengphelh bantuk a si. Mecheu nih Central Cozah a ser khotu NLD ah kan lut lai i a chunglei in kan miphun kong, Federal kong kan chim ve lai asiloah a chunglei in influence kan tuah ve lai a timi zong tampi kan um (NLD le UDSP a dirpi pawl).\nNLD Party CEC ah Chinmi pakhat hmanh an telh lo. Chin Pyine le Myone NLD level NLD Upa hna nih Kawlram NLD BAHO nih a suaimi Policy kong chimnak nawl pakhat hmanh a um lo. Policy thlen khawh ding tiangtiang influence va tuah ding cu um rih seh, point out hmanh an tuah ngam lai lo. Zei ruangah ti ah cun, Rampi a hruaitu Party chungah Hierarchy timi aa changchang in nawlngeihnak hi a fek tuk/ aa thlau tuk.\nSporting Club (Tennis Club, Badminton Club tbk.), Chiatṭhat Bu asiloah Community Organization ti bantuk ah cun, an policy kongkau ah chimrel kan duh ve ahcun a chungah va luh in member va si ve ahcun kan duh lomi policy kong chimphuan (point out tuah asiloah criticise tuah) khawhnak nawl a um. Asinain, nawlngeihnak power tamtuk a ummi rampi i hruainak Political Party ah cun State le Myone level pawl sawhsawh nih zeitin hmanh chimrel khawhnak le critics tuah khawhnak a um lo. CEC ah a min men in Chinmi pakhat va telter hmanh ah amah lawng in zeihmanh a chim ngam lai lo asiloah a chim kho lai lo. Hihi ṭha tein hngalhfian ding a herh taktakmi a si. Catialtu: Pa Hmun, Australia


Syria Cozah Nih A Mah Kutchuak Missile Bomb In Cyprus Tikulh Khua A Den Than Hoi — Salai Ephraim Thawngpang\nSyria Cozah Nih A Mah Kutchuak Missile Bomb In Cyprus Tikulh Khua A Den Than Hoi\nSyria cozah nih a mah kutchuak bak te Missile bomb hmang in tuchun ah Cyprus ram a kah lio ah hin, Israel cozah nih Damascus cozah le Hamas cozah hna he an hriamnam konghe pehtlai in RGC Headquarters ah ton bairuahnak a neihpi hna in caan tlawmpal te a hung rauh bak ah Syria nih Syprus khua a kah hi a si i hi ruangah an mah Syria civil minung 4 zong an thih chih ve tiah an chim.\nHi konghe pehtlai in The Syrian Observatory for Human Rights nih a chim ningah cun Syria nih Cyprus ram kah nak ah a hman mi Missile bomb hi Syria cozah nih a sermi a si lo,Russia cozah nih a ser i Syria cozah sin ah an ral hna lak in an ram humhim nak ding caah a pek mi hna a si tiah an chim.cun,Syria nih Cyprus ram a kah nak ruangah Cyprus ram mi minung 15 an thi i a dang minung 6 nih hliamhma an tuar tiah a chim.\nCun, Syrian state media nih a chim ningah cun Syria nih Russia sermi Missile bomb tampi an neih cang caah a tu ah cun Israel ram he biatak tein i doh/tuk dingah t’ih nak an nei ti hna lo i Israel missile bomb a zuang cuahmah lio mi hmanh khi tla lak in kan kah khawh cang lai tiah an chim a ti.Nitlaklei Cyprus ramkulh foreign minister Kudret Ozersay nih cun Syria nih a tu ah kan ram kah nak ah a hman mi Missile hna hi Turkey cozah nih Russia sermi S-200 missile he an rian t’uan ning an i khat bak tiah a chim.\nHi konghe pehtlai in Greek Cypriot military Andreas Pentaras nih a chim ningah cun Turkey nih Russia siam S-200 missile a cawk mi he an i dan nak a um lo.Syria cozah zong nih a thli tein S-200 missile cu a rak cawk ve i a si lai tiah a chim ve.asinain Syria nih Russia ser S-200 missile a cawk bak tiah tehte cu a um rih lo tiah an chim.\nTagged Syria Cozah Nih A Mah Kutchuak Missile Bomb In Cyprus Tikulh Khua A Den Than Hoi\nSwedan Cakei Sang Bik Hmung Le Nagaland Paih t’hawng pawl July 13 ah an i phomh cang lai →\n← American President Trump Hi Korea K-pop Band Pawl Hna A Rak Uar Taktak Ve Hna Hih Nihchuak Hna A Si Pah


Eaindra Kyaw Zin Nih An Nufa Hmanthlak Dawh Mipi Sinah A Rak Langhter – Lai Holh News\nMintami Eaindra Kyaw Zin zonghi kawlram lemcannak leiah cun biatak tein mipi duhnak le thazaang peknak a hmuh bantukin, hlawhtlinnak zong a hmu taktakmi a si ve.\nA muisam le a pumrua aa dawh pinah hin lemcannak lei zongah hawihlei in thiamnak a ngeih caah hin mipi thazaang peknak hi a hmu khun ve. Cun zeitik caan paoh ahhin a fashion design pawl hi an i dawh hna i, mi thinlung a la khun.\nEaindra Kyaw Zin zongnih hin an innchung khar hmanthlak dawh pawl hna le art leiah a cawlcanghnak pawl hna hi a facebook hmangin mipi sinah a rak langhter lengmang ve. A tutan zong a fanu duhnung taktakmi he dawh taktakin hman an i thlakmi pawl hna cu a official facebook hmangin mipi sinah a rak langhter tthan.\nA tutan Eaindra Kyaw Zin te nufa hna cu an i dawh pinah duh an nung khun ko. A fanu te zong a tthang chin lengmang i, aa dawh chin lebgmang fawn. Nu le pa i dawh hrat ahhin cun fale zong hi rak i dawh deuh a si ko rua.


Nu nih Hin Zeibantuk Pa ZUZU pungsan Dah An Duh Timi Natheih ah Cun Aza Ko Pa Pawl Nih Theih Bak Ding A Si Hih Mu – Bawipa Tlang\nSource nih a chimmi hi zeidah alawh timi kongah Pa nih theih khawh ding cu a si lo. Cu cu nu dirhmun in chimmi a si caah a si. Ngandamnak kong he pehtlaiin le chungkhar konghe pehtlaiin thehealthside nih a chimning ah cun Nu nih hin pa zuzu pungsan duhmi cu an rak ngei hrim hrim ko tiah a ti. Cu cu nu tampi nih cun an duhmi pungsan hi an chim ngamlo nain pungsan duhmi cu an ngei dih hna a ti. Cu pungsan an duhmi phun cu pungsan dawh le dawhlo ah aa hngatlo, anmah lungdiriamter khotu ah khan a si deuh tiah ati.\nNu ni pa zuzu pungsan an duhmi pakhatnak ah cun pa zuzu lulianmi( big head) a si a ti. Zeitindah zuzu lulian mi cu an duh hnga timi ruah ah hin khuruahhar cu a si pah. Nain cubantuk pungsan cu nu caah cun a rak tha tuk e a ti. Nu nih an chimmi cu nu chiatha chunglei 4-5 inches thuk ah khin G-spot ( nu nih an inuamhnak tak tak a umnak hmun) timi a um. Cu G-spot cu nu chiatha chung cunglei ah khin a si e a ti. Cu cu pa zuzu lulian nih cun fawi tein a tongh khawh caah nu nih kan ilunghmuih tuk tiah an ti.\nA pahnihnak cu, Pa zuzu a kawimi (curve)a si an ti. Pa zuzu lian ngai sau ngai tung i adingmi nakin a hmet ko zongah a kawimi( cunglei hoih in a kawimi) kan duh tiah an ti. Cu cu zeitindah a si tiah cun cunglei kan chim cia bantukin nu nih an inuamhnak bik point G-spot cu nu chiatha chung cunglei ah a um tiah an ti. Cu cu pa zuzu kawimi nih cun fawi tein a tongh khawh colh. Cu kan G-spot fawi tein a dong khomi pa zuzu hi nu nih cun kan duh bik ko tiah an ti timi nu thlithup bia cu thehealthside nih cun alanghter.\nPa zuzu hmet le lianh ah hin silem loin nu nih an duhmi rak tlinter piak khawh hi a rak si bik. Nu nih an chimmi cu pa nih zumh ding a si ko. Zeicatiah nu chunglei sining cu mizei pa hmanh nih theihpiak khawh asi lo. Nihin vawleicung chungkhar tampi cu nupa karlakah ithennak achuak. Hi hi nupa sinak ah lungdi iriamhlo hi a tambik cu an si tiah hlathlaitu hna nih an chim lengmang mi a si.\nPa lawng nih mah diriamnak hmuh peng i, nupi le nih voikhat te hmanh nupa sinak hi zeidah athawtnamh ti hmanh theihter ballo. Cu cu pasal lei chambau a si cang. Pa nih diriaman na ngeih bantukin na nupi zong nih diriamnak timi a ngei khawh ve a hau ti hi nuva karlak ah zeitikhmanhah phillo a tha bik. Credit: Dailychinstar\nPrevious Article Nu Pawl Lawng Si Loin Pa Virgin Hi Zeitindah Nu Nih Kan Theih Khawh Hna Ning A Si Lai Nungak Pawl Nih Cun Theih Bak Ding A Si Hihi Cu\nNext Article Lai Nutung Pawl Nan Sining Cu A Phuan Dih Vial Ko Ne Ai Ningzak Ngai Asi


CNF Hruai Tu Pu Zing Cung Le Bochoh Tun Myat Naing Bia Chim Mi Vun Zoh Ta U Sih. – Chintanbo\nMarch 25, 2021 admin THAWNGPANG 0\nCNF President Pu zingcung nih cun,a tu lio kan buainak ah hin,ram dang ralkap an ni rawl lai lo tiah mipi theih ding in a chim cang.Cu caah kawl ram buainak cu kan dih lak in mipi nih kan doh hna a herh mi asi tiin a chim. Hi bantuk thil hi chimh ding simaw? silo dah ti hi ruah lending tam tuk a um lai. A ruang cu,ram dang ralkap le UN ralkap hna an ni rawl lai maw? rawh lai lo dah? ti cu media vialte nih cun an theih dih pah mi si lai tiah ka zumh.\nSi nain hi bantuk lei cun ca an post bal lo.A ruang cu mipi cu hriamnam a ngei lo mi kan si tikah,thazaang lei tuin pekding an si i,Mipi thazawr nak leiin chim hi cu,CNF President caah cun ttha hnga maw ti cu,ruah len ding a um lai.A tu lio ah Mipi cheukhat nih cun UN ralkap lei hi an ni bochan hna i,cu nih cun thazaang tampi a pek fawn hna.\nPu Zingcung nih cun,a tu lio mipi tam deuh nih cun,UN raalkap US ralkap nih ankan bawmh lai tiah an ni ruah chan cio i,sihmanhsehlaw zei tik hmanh ah US ralkap le UN ralkap hna hi an rat lai lo caah, kanmah pumpak in kan doh hna a hau mi asi tiin a chim. Tlangcung hriamtlai phu hna kan cawlcangh a hau cang mi asi.Cu caah tlangcung hriamtlai phu hna nih lungngi/lungrual tein kan cawlcangh khawh nak dingin mipi zong nih na kan sport a hau mi asi tiin a chim cang mi cu asi.\nAA army general Tun Myat Naing nih chuan kawl ralkap hna umtu ning hi,zohkhawh an si tilo caah kan kah ve hna a hau cang tiin a chim.Sualnak ngeilo mi le zei hmanh a hngal rih lo mi ngakchia le nu nau hna cu, an kah hna i,an nunnak tiang an liam dih cang.cu caah kan zoh sawhsawh ti hna lai lo tiin a chim ve cang.A tu-ah cun mipi leiah kan ttang ve cang tiin a chimchap.\nKNU Army general zong nih ralkap le police hna lak zong ahhin,mittha tamtuk an um ti zawng kan theih hna.Si nain an pu le nawlzulh a herh tuk caah,anmah zong nih an duh lo mi thil cu an tuah tawn caah,mipi le nunau nih kan tuar tuk tawn mi asi tiin a chim ve.Hi bantuk thil asi caah nawl a petu General hna hi kan ni tinh ding mi hna cu asi ko tiin a chim ve cang.\nCredit : Joseph MSK


Rak i Ralring Tak Tak Uh Kan Ram Chungah Hi Bantuk Thil Tha Lo Hi A luh Ve Sual Lai – The Chinlung Post\nRak i Ralring Tak Tak Uh Kan Ram Chungah Hi Bantuk Thil Tha Lo Hi A luh Ve Sual Lai\nThla 11 Setember ah khan India in thil tha lo thil ttih nung tak tak tlaih a si , pa pa3 nih thil an zuar i an thil zuar mi cu mizoram police nih an tlaih hna i an check hna tik ah an thil ken mi le an thil phurh mi cu thil tha lo le thil ttih nung lawng an tlaih, a tu hi mizoram ah cun hi bantuk thil tha lo tam pi ram dang lei in a luh caah mizoram mipi hna nih bia tak tein rian an ttuan lio cuah mah pi si.\nNai te September 11 ah an tlaih mi thi hi kuak bantuk a si i a chung ah a um mi an hmuh mi cu drugs le rithai si lawng te a si hi thil hi mi sawh sawh nih cun zei tluk in dah ttih a nun an thei lo nain Doctor sin ah an up tik ah doctor nih hlet hlai nak an tuah i ab chim mi cu hi drugs nih hin mi nunnak fawi te in a lak khawh nikhat ah voi thum in zarhkhat chung an hman ah cun a hrut zong an hrut kho tiah an chim.\nMah thil hi a zuar tu hna nih mizoram chung lawng ah si loin in khua dang dang zong ah zuar chih an timh caah kan nih chin mi hna le bang caah cun kan i neih tuk caah ttih a nung khun , hithil an hmuh mi pi mizoram mipi nih an tlaih i an chech hnu ah an hrawh an khangh piak dih hna i an mah a zuar tu zong dantat le thawng thlak an si tiah thawng kan theih.\nCrd, mizo World News.\nNote, biafang ngai a si.


CNA Hnu Lei A Kir Kho Kan Si Ti Lo Kan Ram Le Miphun Caah Kan Thih Hnawh Ko Lai — Chin Miphun Tlangau\nSeptember 11, 2021 Salai Ephraim CHIN 0\n“Hnu Leiah A Pil Tthan Kho Kan Si Lo.CNA Bawi,”Htet Ni!Pu Htet Ni nih a chim mi chungin pa 2/1 ka van langhter ta lai: “Hnu lei ah a kir tthan kho kan si lo,Hnu a pil kho kan si lo,kan thih le kan miphun le ram caah kan thih hnawh ko lai ti khi a si ko.\nCun,kan mah lawngin hi kan ral hi kan tei kho lo,kan hnu in a kan dirkamhtu Chin mipi nan um peng a herh i,a tu zong nan um mi thawngin kar kan hlang chin lengmang ko.\nCun, a tulio ah a herh ko,mipi le khua caah hnahnawk an si ko tiah an ruah i khua chung ah maw pakhatkhat i i kahnak a um tikah mipi nih nan kan theihthiam ve a herh,tuah loawk ttha lo in thil a um tawn caah tuah mi a si lai,a ti.\nNUG,nih an kalpi mi hi kan ruah i kan kal ning he kan zohchun tikah kan kal ning le an kal ning hi ai khah ko caah hmunkhat ah ral dohtti hi ttha kan ti i,PDF zong si hnaseh tlangcung hriamtlai phu zong kan ral hi dohpi kan ti.Cun,chim thluawk a ttha lo mi cu,Hriamtlai phu 3/4 he ttantti ding zong kan itimh mi a si e,a ti.\nKan Sui Thantlang Nizan Le Tuchun In Cun A King Cuahmah A Fak Ko Mu


Pyithu Hluttaw Le Chin State Hluttaw Le Cun Amyota Hluttaw An i Dan Nak: By Zasang Cinzah – Chin 11 News\nPyithu Hluttaw Le Chin State Hluttaw Le Cun Amyota Hluttaw An i Dan Nak: By Zasang Cinzah\nVanlal Siam@ “Pyithu Hluttaw le Chin state hluttaw le cun Amyota hluttaw an ii dan nak kan chim law a tha men lai keizong kai fiang ve hna lo”\nLehnak: Tulio Myanmar cozah nih an hmanmi phunghrampi cu 2008 phunghrampi tiah kan theihmi, ralkap nih kum 7 chung an ser i 2008 ah an nunter i 2010 ah an hman colhmi kha a si. 2008 phunghrampi ning in Myanmar uknak system cu a tawinak in hitihin a si.\n2008 phunghrampi ning in “Legislature Branch” le “Excutive Branch” tiah an tthen i, Legislature Branch cu ” The Pyidaungsu Hluttaw” tiah an auh. Mirang holh cun “Assembly of Union” ti a si. Mah The “Pyidaungsu Hluttaw” hi phu hnih in an tthen tthan i, “Pyithu Hluttaw” le “Amyotha Hluttaw” tiah an auh. Mirang holh cun Pyithu Hluttaw hi “Lower House” an ti i, Amyotha Hluttaw hi “Upper houase” an ti. Pyithu Hluttaaw ahhin MPs seat 440 a um i, Amyotha Hluttaw ahhin MPs seat 224 a um.\n“Pyithu Hluttaw/ Lower House” ah a thu dingmi MPs cu “township/ Peng” cio in aiawh pakhat an thimmi paoh hika Pyithu Hluttaw ahhin an tthu. Chin State ahhin peng/township 9 a um caah MPs thutnak hmun 9 kan ngei ve. Cucaah ahcun, Pyithu Hluttaw caah MPs cu peng/township aiawh an si.\n“Amyotha Hluttaw/ Upper House” ah a tthu dingmi MPs cu miphun aiawh MPs an si. Cucaah, Amyotha Hluttaw cu, mirang holh in “House of Nationalities” ti zong in an auh. Miphun aiawh PM thutnak ah a thu hnga dingmi cu, “State” pakhat ah MPs 12 cio an pek hna. Cucaah, kanmah Chin State nih seats 12 kan ngei ve. Cucaah, mah seats 12 cu “Township” pakhat ah aiawh MP pakhat cio phawt an si i, a hleimi 3 hi “Tedim, Hakha le Palewah” hi milu tam deuhnak an si caah 1 cio an chap hna. Amyotha Hluttaw MP cu Miphun aiawh MPs ti khawh an si.\nLower le Upper fawnh, “Pyidaungsu Hluttaw” ah MPs tambik a ngeimi nih Cozah an dirh i, anmah nih Excutive Branch cu ralkap he ibamwh in an tlaih. Cucaah, kawlram ahcun Mipi nih Pyithu le Amyotha Hluttaw PM kan thim hna i, a tlingmi MP nih President an thim tthan. Cucaah, a fawinak cun, MP tambik a ngeimi nih President an tlaih i Executive Branch zong anmah nih an ser i an tlaih.\nAsi ahcun, Chin State Hluttaw tah? Chin State Hluttaw hi a dangte a si. Ram dang ahcun, State cozah hi a dang tein thimnak an tuah i a fiang ngai. Chin State Hluttaw cu, Chin State uktu MPs an si ve. 2008 phunghrampi thiam nih Chin State i uk ning hi a kan ttial piak. Chin State Hluttaw ahhin MPs seat 24 an chiah. Ralkap caah 6 an chiah i, a dang 18 hi Myone/Township pakhat ah MPs seat 2 cio an kan pek. Chin State ah Myone 9 a um i, 2 cio kan ting.


NGAIHCHIA IN KAN BAWH KO AWK A SI LO – Buanchukcho\nIsrael mi cu Ai khua ah an sungh tikah, Joshua nih, “Aize! Maw BAWIPA PATHIAN,” tiah, lungrawk le beidawng ngaiin BAWIPA cu a rak auh.\nBAWIPA nih Joshua cu a chawnh i, ” Tho tuah, zeicahdah na bawh ko, na mi hna kha thianh hna,” a rak ti.\nNihin kan Miphun lakah, thla 7 chung lawngah, dawtmi PATHIAN rianțuantu minung 148 nih an kan dinhtak cang tikah, khuaruahhar lo awk a țha lo i, ruah lo awk le tuak lo awk a țha lo.\nAn sualpalh ruangah a si lo, an sualpalh ruangah a si ko, PATHIAN nih an caan a za a ti hna caah a si ko, satan khuachia nih rai a tlunter ruangah a si ko ti in rianțuantu hna kan hma hi kan i men i kan i hnemh men ding a si lo. Zeicahtiah luatlakin kan thlop hrimhrim a hau.\nRianțuantu hna, kanmah pumpak cio le BAWIPA karlak hi a fel hrimhrim a hau. Atu hnu zongah hin, rianțuan tu hna kan thi ti lai lo, kan thi ve lai lo, tiah, chimh khawh a si lo. Cucaah, zeidang zeidang nakin kanmah le BAWIPA kar hi fel ter hna usih. BAWIPA le kanmah kar a fel i, BAWIPA he kan i rem ko ahcun, kam dam ko lai. Kan zawt sual zongah kan dam țhan ko lai.\nKhrihfa upa le church chairman tel loin thla 7 chung lawngah minung 148 nih an kan dinh taak cangmi hi a menmen a si lo. Khrihfa upa hna reel chih ahcun tampi nih an kan dinh tak cang.\nJeim 3:1 nih, “Kannih saya pawl hi hawi nak fak deuh in biaceihnak ka hmu lai,” a ti mi hi, Chinmi saya te kan cungah a tlin cuahmah caah, BAWIPA he remnak lam kawl cio usih.\nKhrihfabu le minung hmuhnak ahcun, mitha le rianțuantu țha kan si ko lai, Sihmanhselaw pum le thlarau tiang a that kho tu, a rian kan țuanpiakmi BAWIPA nih na palh a kan ti nak hnga lo, BAWIPA le kanmah kar hi fel ter hna usih law, a Khrihfabu hna an ngaihchiatnak a hnem khotu le Thluachuahnak phurtu si ko hna usih. BAWIPA JESUH Vel cu nan cungah um ko seh. Amen.\nShare chin te mu


Ziknawh Eihmurnak Kong Ah NLD Acozah Biakam le An Tuah Taktak Mi – THE CHINLAND POST\nZiknawh Eihmurnak Kong Ah NLD Acozah Biakam le An Tuah Taktak Mi\nThe Chinland Post| 2018 July 6| NLD acozah cungah lungtlin lonak kong kan tialnak thawng in hin NLD nih an policy an thleng lai timi ruahchannak cu kan ngei ngam lo. Asinain, NLD kha acozah a tuantertu mizapi nih, kan sermi acozah nih hin an kan hleng maw? An kan kamh bang an tuah maw timi theihhngalhnak tlawmpal te tal a bawmchan hnga maw ti ruahchannak tu a si deuh.\n2018 March thla ah khan Ramkomh Myanmar President thar U Win Myint cu a kai. President sinak in a kai hnu in tuah dingmi rian ah rammi a kamhmi hna lakah ziknawh eihmuarnak hi hrawh ding timi aa tel. Nikum NLD cozah an kai kate zong ah Daw Aung San Suu Kyi nih rammi tampi hmai ah hmaihngal ngai in a chimmi cu NLD chan ahcun ziknawh eihmuarnak hi kan doh lai tiah rammi cu bia a kamh hna.\nNaite ah Union Finance minister, U Kyaw Win cu eihmurnak kong ah Anti- Corruption Commission nih a hnu zulh le dawi a hung si. Cu tikah NLD acozah a uar ngaimi rammi nih U Kyaw Win cu eihmurnak kong ah a sualnak hmuh taktak a si ahcun, a fakbik mi dantatnak an pek lai tiah hngah hlang cio a hung si.\nAsinain, ruah lo pi in, President Office nih U Kyaw Win cu a rian in dinhnak nawl pek a si cang tiah a hun thanh ai. Cu lawng si loin, naite ah eihmurnak lei in a min a thang ngaimi Chin Minister pakhat cu a rian in dinhnak nawl pek a si cang ti men in dinhter a hung si.\nSihmanhsehlaw, NLD acozah cungah zumhnak a ngeitu rammi nih hin, hi bantuk in rian dinhter menmen khi duhmi le ruahchanmi cu a si lo. Rammi ruahchannak cu, eihmurnak lei in an sualnak hmuh a simi hruaitu paoh cu zaangfahnak um loin Ramkomh phunghram ning in a fakbik dantatnak pek kha kha orh ciomi cu a si. Anti- Corruption phung ning in cun U Kyaw Win hi kum 15 thong thlak ding a si. Nain atu tiang ahcun Anti-Corruption Commission zong nih U Kyaw Win hi a sual le sual lo an phuang duh rih lo.\n2016 lio ah Daw Aung San Suu Kyi nih a Minister pawl, U Kyaw Win telh in, ralrinnak a pekmi hna cu, “zeibantuk ziknawhnak le eihmuarnak hmanh nan tuah lai lo, nan tuah a si ahcun thonginn ah nan kal ko lai, i thonginn chungah kaan veh hna nan hau lai” tiah a rak timi cu a lingtalet si cang ko rua.\nNLD acozah nih hin eihmuarnak kong ah a biakam tlinter nakin eihmuar a hmangmi a minister pawl kha an hmaiphiah riangmang in an thutdanh kaltakter men in lam a kawl mi a hun lo cang. Hihi rammi nih kan i ruahchanmi a si lo. Kan i ruahchanmi cu a sualmi Minister kha phung ning tein dantat tu kha a si deuh.\nHi bantuk a sualmi hruaitu pawl zaangfahnak nih hin ram hruaitu nunzia a hrawh khawh hlei ah rammi zumhnak zong a zorter khawh. Kum hnih chungah zeipi pa thlennak a tuah khawh lo tikah, 2015 NLD minthannak cu khua tuaktaan kho rammi thinlung ah a zor ngaingai. A ralaimi thimnak 2020 ahcun ahodah a kai te lai timi cu caan lawng nih bia a chim te lai.\nSalai Lian Thawng Hnin\nBiakilh: Hi cabia cu The Chinland Post hmuhning, ruahning le lungput a si lo, catialtu pumpak hmuhning a si.\nPrevious Tukum World Cup Champion Cotu Ding Le Sui Kedan Cotu Ding Sur Na Chep Ve Cang Maw?\nNext Uruguay Le Brazil Maw Na Zumh Deuh, France Le Belgium Dah?


Mindat Thawngpang Cu Thinlung A Lau Ter Ngai - News and Media\nMindat ah Ralhraang hmanh mi bomb chungkhar pakhat nih an i lamh sual ca ah anu a thi i a fanu hma faakpi a pu. Nihin, Mindat khua ah lo in a rak tlung mi chungkhar pakhat cu an inn hmai zawn ah ralhraang nih an hmanh mi bomb an i lamh sual ca ah pakhat a thi i pahnih hma an pu tiah theih a si. Kum 2 hrawng a si mi an fanu te nih bomb aa lamh sual ca ah a vorhlei ke a bul i a lu ah hliamhma a pu.\nA nunnak thinphaang dirhmun a si. Anu cu a hmun ah a thi colh i an inn pawng ah a um mi nu pakhat zong hma a pu tiah Mindat Peng Mizapi Uktu Bu nih an thanh. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah.\nElectoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar. Kumhnih ahcun atu lio dohnak hi kan tei lai an ti ti khawh a si. A caan a thawk ka long a si rih. A tlai tuk ti a um bak lo hih unau. Atu nai te long ah an zuar caah NUG nih a thawkka long a si tinak a si. Kawl zumh ning. Kawl miphun hi nika thlapa arfi (astrology) le number (numerology) a zum ngaimi miphun an si.\nAtu tiang an zumh rih. Kawl hruaitu poh nih hmailei kong a chimtu (soothsayers) hna le thil a cang khomi tiah ruahmi thin damternak kha bia an ruah an kawl ton hna. Myanmar ram zalonnak zong arfi nika thlapa zohthiam hna nih January 4, 1948, zingka suimilam 4 le minute 20 ah nan kan pek ah a tha lai an rak ti hna. A voikhatnak PM U Nu zong nih 1961 kum ah thetseh kawl biaknak pagoas 60000 a rak ser.\nDaihan a um khawhnak caah. Number pakua 9 zoh chih in a tu bantuk in pagodas tampi a rak saknak a si an ti. Ne Win zong astrologers le numerologiests hna kha 1962 uknak a lak hnu ah ruahnak a rak hal ton lengmang ve hna. Cucaah 1970 kum ah kawlram kha fak piin thlennak a rak tuah. Kawlram hi kehlei ah a kal tuk. Orhlei ah kal a hau ti a rak si. 1987 kum ah myanmar kyat 45 le 90 zong a rak chuah.\nLucky Number a rak ti. Atu tiang a thi kho rih lomi Than Shwe zong a u le nawl a rak cawn lengmang ve. Naypyitaw khuapi na ser a hau an rak ti. A rak ser. 2005 bak ah na ser a hau an ti ning in a rak ser. Astrologers ruahnak pek ning tein a sermi a si. Ne Win Lucky number cu 9 a si i Than Shwe lucky Number cu 11 a si. Kan nih Zumtu Khrihfami kan caah cun ni vialte hi nisunglawi an si dih.\nCu ni a thiang deuh, cu ni a thur eh, cu ni long ah ti bantuk cu Kawl zumhnak nih kan thluak a kan tawl pah cangmi sidawh kan si ko rua. Cu vial. General Aung San hi a thluak kal ning hrimhrim hi a rak i dang ko rua. Tlangcung mi le kawlrawn mi minsak he aa lo lem lo. A ruang cu theih a si ve lo. Zeitindah a si? Amah a min Aungsan kha min hmai ah a sak a benh hmasa lehlam dih hna.\nTahchunhnak – Aung San Oo, Aungsan Suu Kyi tbt . Midang thluak le min pek he i lo sehlaw Suu Kyi Aungsan ti a si hnga cu mu… hehe. Tlangcung le Kawlran poh cu hringtu an pa le an min kha a hnu bik ah an chiah dih. Tah chunh nak – Hringtu pa kha Khauh Khauh sisehlaw fanu siseh fapa siseh – min ah Ms Liang Liang Khauh Khauh ti phun in an i sak dih. Aung San hi a fa le min umtu ning zoh ah phundang pi bak a si hrimhrim ko.\nCrd – Thawng Za Pum\nHla Ka Tialmi Sa Hlah U A Ti